«Ташаббусли бюджет»да овоз бериш жараёни ўтказилмоқда. Фуқаролар бюджетнинг бир қисмини сарфлашда иштирок этиши мумкин\n«Ташаббусли бюджет» жараёнининг 2-босқич якунларига кўра, жами 41 125та таклиф келиб тушган, шундан 50 фоизи тасдиқланган. Молия вазирлиги масъулига кўра, аҳолидан энг кўп йўлларни таъмирлашга оид таклифлар келиб тушган, «аҳоли ўзи ҳал қиладиган маблағ» 400 млрд сўмга етказилиши кутилмоқда. Овоз бериш жараёни 2 сентябрга қадар давом этади.\n«Ташаббусли бюджет» жараёнининг 2-босқич якунларига кўра, жами 41 125та таклиф келиб тушди. Бу ҳақда Молия вазирлиги хабар бермоқда.\nТаклифларни кўриб чиқиш жараёнида 19 289таси белгиланган мезонларга мос келмагани сабабли ишчи гуруҳ томонидан рад этилган бўлса, қолган 21 832та таклиф белгиланган тартибда кўриб чиқилиб, 3-босқич, яъни овоз бериш жараёнига ўтказилди.\nМолия вазирлиги департаменти директори Шерзод Муҳамедовнинг сўзларига кўра, таклифлар маъқулланиши учун 2та мезонга тўғри келиши керак эди:\nТаклиф суммаси 1 млрд сўмдан ошмаслиги;\nШахсий манфаатга қаратилган бўлмаслиги.\n«Шу мезонларга тўғри келадиган таклифлар 21 832тани ташкил этди. Навбатдаги босқичда ташаббуслар овоз йиғиши керак бўлади. Овоз бериш 1 сентябрга қадар давом этади. Бунинг учун «Очиқ бюджет» платформасига кириб, ўз ҳудудидан қолдирилган ташаббусга лайк босиш ёки овоз бериш керак. Ташаббусни Facebook, Telegram’га улашиш имкони ҳам бор. 13 августдан бошлаб эса 20 кун давомида таклифларга овоз бериш жараёни ўтказилади», дейди у.\n«Таклифлар 40 баробар ўсди, буни кутмаган эдик»\nБлогер Хушнуд Худойбердиевнинг «Ташаббусли бюджет» мавзусида ўтказган овозли чатида молия вазири ўринбосари Aҳадбек Ҳайдаров аҳолидан келиб тушган таклифлар 41 мингдан зиёдни ташкил этганига тўхталди.\n«Лойиҳа бошланган пайтда келиб тушган таклифлар сони 1100та эди. Бугунги кунда уларнинг сони 41 125тага етди. Таклифлар суммаси 13 трлн сўмдан ошиб кетди. Биргаликда ҳаракатларимиз ортидан аҳоли «Ташаббусли бюджет» платформасида таклиф қолдиришда фаол бўлди.\nҚизиқ маълумот шуки, одамлардан энг кўп келиб тушаётган таклифлар, асосан, ички йўлларни таъмирлашга йўналтирилган, таклифлар аҳолини қийнаб келаётган муаммоларни кўрсатиб берди.\nТашаббуслар кесимида ички йўлларни таъмирлаш (1 150), ичимлик сув (552), ижтимоий соҳа объектларини таъмирлашни (1245) ташкил этди», дейди у.\nШунингдек, вазир ўринбосари 3-чорак якунида ташаббусли бюджет учун ажратилган маблағ 400 млрд сўмга етказилишини билдирди.\n«Жорий йилнинг бошида 157 млрд сўм аҳолига ташаббусли бюджет учун ажратилганди. Ҳозир бу маблағ 286 млрд сўмни ташкил қилмоқда.\nРеспублика бюджетидан қўшимча 93 млрд сўм маблағ берилди, бундан ташқари, маҳаллий бюджетларнинг қўшимча манбаларидан 10 фоиз йўналтирилар эди, энди бу миқдор 30 фоизга етказилди. Бу маблағ 3-чорак якунлари бўйича 400 млрд сўмга яқинлашиши кўзда тутилмоқда. Йил охиригача маблағлар яна орттирилишини кутяпмиз», деди у.\nҲайдаров «ташаббусли бюджет» платформасини ишга туширишдаги заруратга ҳам тўхталиб ўтди.\n«Aнъанавий бюджет давлат органлари, ҳукумат томонидан тайёрланади ва ҳукуматга киритилиб Олий Мажлис томонидан тасдиқланади. Маҳаллий бюджетлар маҳаллий давлат органлари томонидан тайёрланиб, туман ва шаҳар миқёсидаги депутатлар томонидан тасдиқланади.\nЖаҳон тажрибаси шуни кўрсатадики, бу бюджет кўпинча маҳалла, пастки даражада аҳолини қийнаб келаётган масалаларни қамраб олмайди. Маҳаллий бюджетларда маълум маблағлар кўзда тутилса-да, ўша маблағлар шу ҳудуддаги аҳоли фикрлари асосида шакллантирилиши керак деган хулосага келдик.\nДейлик, маҳаллий бюджетлар даромадларининг ортиқча бажарилган қисмини бюджетдан 10 млрд сўм кўзда тутилган бўлса, 1 млрд ортиқча даромад қиладиган бўлса, халқнинг таклифлари асосида шакллантириш бўйича ўйладик. Бироқ даромаддан оширилган маблағлар унчалик катта эмас. Aгар 2019-2020 йилга қарасак, икки йилда ўртача 245 млрд сўм маблағ ажратилган.\nЭндидан шундай тартиб ўрнатилдики, маҳаллий бюджетларнинг 5 фоизи фуқаролар томонидан билдирилган таклифлар асосида шакллантирилади», деди вазир ўринбосари.\nМаълумот учун, Молия вазирлиги июль ойида янгиланган «Очиқ бюджет» порталини («Openbudget.uz») ишга туширган, у ерда давлат бюджети, давлат қарзи ҳақида маълумот эълон қилинади ва «Ташаббусли бюджет» бўлими яратилган.\nФуқаролар маҳалла, аҳоли пунктлари ва тумандаги муаммоларни ҳал қилиш бўйича лойиҳалари билан «Openbudget.uz» платформаси орқали мурожаат қилишган. Масалан, шаҳар инфратузилмасини яхшилаш, хиёбонлар, болалар ва спорт майдончалари қуриш, экологик вазият ва сув таъминотини яхшилаш, кўча чироқларини таъмирлаш ва ўрнатиш, мактабларни таъмирлаш ва жиҳозлаш ва ҳоказо.\n2 сентябрга қадар овоз бериш жараёни бўлиб ўтади. Фуқаролар тасдиқдан ўтган таклифларга овоз бериш орқали бюджетнинг бир қисмини тўғри сарфлашда иштирок этиши мумкин.\nБунинг учун сайтга кириб, сараланган таклифларга овоз берилади. Ташаббуслар рўйхатида туман ва шаҳар кесимида фильтр қилиш имкони бор. Яъни ўзингиз яшаётган ҳудуд учун берилган таклифларни кўриб, овоз беришингиз мумкин.\nМасалан, Чилонзор туманида кўприкка лифт ўрнатиш масаласида таклиф берилган:\nПорталда рўйхатдан ўтмасдан туриб ҳам СМС орқали овоз бериш имконияти яратилган. Бунинг учун маъқул келган таклифни танлаш ва овоз бермоқ тугмасини босиш керак бўлади:\n1) Телефон рақамини киритиш сўралади;\n2) Телефонга СМС келади. Ундаги код киритилади ва овоз ҳисобга ўтади.\nОвоз бериш натижалари асосида тегишли туман (шаҳар) ҳокимининг ғолиб лойиҳаларни молиялаштириш бўйича қарори лойиҳаси тайёрланади. Бир ҳафта ичида ушбу лойиҳалар Халқ депутатлари кенгашига киритилади.


08.03.2019 10:17 0 1463\nЗулайҳо бўш келмади. Ниҳоят, гапнинг мавридини топди.\n— Хўш, байрамга нима олиб берасиз? — деб сўради дангалига у.\nСаидолим аввал шифтга қаради, сўнг ёнига боқди. Аксига олгандек, баҳона топила қолмас, тилига жўяли гап келмасди.\n— Тилла соат! — деди хотини, унинг юрагини така-пука, кайфиятини расвойи жаҳон қилиб.\n— Нима? — авзойи бузилди Саидолимнинг. — Қ...қ...қанақа тилла соат, хотин (бу гапни шундай оҳангда айтдики, таржимаси: «менга раҳминг келсин, жодугар», дегани эди).\n— Тилла соат, дадаси!\n— Нега? Нима учун? Соат дегани урфдан қолган. Барака топкур сотка ишлаб чиқараётганлар телефонга соат қўйиб қўйишган. Агар вақтни билмоқчи бўлсанг, «сотка»га қарасанг...\n— Яхши айтдингиз! Унда телефон олиб беринг. Бутун бошли Ўзбекистонда фақат менда сотка бўлмаса керак, дадаси! «Уйда ўтирсанг, соткага бало борми?» девдингиз, эсингиздами?\n— Жуда тўғри айтганман. Бало борми?\n— Мен ҳам вақтни билишим керак, умр ўтиб кетяпти, биттаям совға олмай! Девордаги соатларга қаранг, батарейкалари тугаган!\n— Батерейка олиб бераман!\n— Виждонингиз борми? Уялмайсизми? Шу вақтгача бир мартаям совға олиб берганингиз йўқ ҳали!\n— Тўхта-тўхта, дарров нолима! Агар вақтни билмоқчи бўлсанг, уй телефонидан менга қўнғироқ қил, соат неччилигини айтиб бераман. Ана шунда оила бюджетига зиён етказмаган бўласан.\n— Ҳеч бўлмаса, кўйлак олиб беринг.\n— Қизиқ гапларни гапирасан-а?! Мен аёллар кўйлагининг фарқига борармидим? Кўйлак деб бир балони кўтариб келаман-у, кейин сен у ёғидан ҳам, бу ёғидан ҳам кия олмай, хуноб бўласан.\n— Сиз пулини беринг, ўзим олавераман!\n— Ҳамма гап шунда-да, хотин! Бутун дунёда иқтисодий кризис бўлиб ётибди-ю гапингни қара! Африкада қанча бола оч! Нигерияда қанчадан-қанча хотин-қизлар саводсиз. Ўқишга пуллари йўқ! Ўшаларни ўйламай, «пул беринг», дейсан! Бундоқ халқаро ҳамжамият ҳақида ҳам бош қотиргин, хотин!.. Ўзи энг катта совға нима, биласанми?\nЗулайҳо тумтайиб жавоб берди:\n— Биламан, жуда яхши биламан!\n— Билмайсан, хотин! Билганингда «тилла соат», «кўйлак», деб вайсаб ўтирмасдинг!\n— Жуда яхши биламан. Ҳар йили қулоғимга қўрғошиндай қуйиб қўйгансиз. «Энг яхши совға — муҳаббат», деб!\n— Бор экансан-ку! Хотиранг зўр-да! Муҳаббат, бу — абадий туйғу! Муҳаббат абадул-абад қолади, қалбларда, дилларда мангу яшайди. Кўйлак нима, этаги бир жойга илиниб, йиртилади-кетади. Кўйлак дегани бирор матодан қилинади, чириб йўқ бўлиб кетиши мумкин. Муҳаббат эса чиримайди.\nХотини Саидолимга еб қўйгудек қаради:\n— Бўлди! Ҳеч нима керак эмас! Кўнглингиз жойига тушдими?\n— Сен дунёдаги энг яхши хотинсан, — деди Саидолим ростдан ҳам кўнгли жойига тушиб. — Биз ҳали узоқ яшаймиз, бу йил олиб бермасам...\n— Ҳеч бўлмаса, байрам куни овқат қилиб берарсиз? — ҳануз тумтайиб гап қотди хотини.\n— Э, сиз овқат ҳам пиширолмайсиз, — қўл силтади Зулайҳо. — Тухум қовуришни биласиз, холос.\n— Қовуриб эмас, қайнатиб бераман! Кейин пўчоғини шунақанги арчаманки, ялтираб аксинг кўринадиган бўлади.\n— Уялинг-ей! Байрамда ҳеч бўлмаса, овқат қилиб берасизми, девдим.\nДарҳақиқат, Саидолим уялиб кетди, хотинига бир марта совға олиб бермаган, аммо нима қилсин, ҳар йили 8 март арафасида пули тугаб қолади: ё маош беришмайди, ё беришса ҳам улфатлари билан ичиб қўяди.\nОвқат қилишига тўғри келади. Ҳартугул, ошхонада куймаланаётганини кўрган хотинининг виждони қийналиб, қўлидан капгирни олар, ўлдими!\n— Билиб қўйинг, байрам куни «гап»им бўлади!\n— Нима?.. Бекорингни айтибсан. Ҳеч қаерга бормайсан!\n— Гапни калта қилинг. Ё тилла соат, ё кўйлак, ёки мен индамай «гап»имга кетаману сиз уйда овқат пиширасиз!\nСаидолим жавоб берди:\n— Ҳозирдан кетавер, жўна!\nЭртаси куни Зулайҳо кетиш олдидан тайинлади:\n— Тағин овқатга уннаб, Алижон қаровсиз қолиб кетмасин.\nСаидолим бақириб юборди:\n— Алижонни қолдириб кетасанми?\n— «Гап»га олиб бормайман-ку, дадаси! Уйда учта эркак наҳотки биттагина овқат қила олмасаларинг? Мен беш соатда қайтаман.\n— Беш соатга? Сен «гап»га борасанми ёки мажлисгами?\n— Бешта аёл борамиз. Ҳар биримиз бир соатдан гапирсак, беш соат бўлади-да! Сиз ўзи бугун хотин-қизлар байрами эканлигини эсдан чиқаряпсиз, шекилли? Ҳеч бўлмаса, байрамда бундоқ яйраб ўтирай! Ҳалиям раҳмат, денг, масаллиқларни келтириб қўйганман, овқат қилсангиз бўлди.\nСаидолимнинг энсаси қотди:\n— Мабодо саволлар бўлса, мендан сўраб туринг, Одилнинг телефонини олиб кетаман. Нима овқат қиласиз ўзи?\n— Ўзим биламан, — катта гапирди Саидолим.\nОрадан ярим соат ўтди. Саидолим ошхонада бўм-бўш қозонга тикилганча бош қашлаб турарди. Кейин қўлига капгирни олди. Хўш, нима овқат қилса экан? Қайсини билади ўзи? Э, бошлайверсин-чи, бир гап бўлар! Ажаб эмас, янги овқат кашф этса!\nБиринчи бўлиб пиёз тўғралади: буни аёллар ҳам, эркаклар ҳам билади.\nСаидолим иккита пиёзни олди-ю, тахтачани тополмай, жинниси чиқди. Ўғлини чақирди. Ота-бола роса излашди.\nСаидолим хуноб бўлиб, ўғлига буюрди:\n— Ойингга телефон қил. Яшириб қўйган жойини айтсин.\nЗулайҳо, «тахтакач ошхона деворида илинган сочиқнинг орқасида» эканлигини айтди. Тахтакач топилгач, пичоқни излашди. Қани энди топилса!\n— Онанг пичоқни олиб кетган, — деди бўғриқиб Саидолим. — Атайин қилган. Тилла соат олиб берсин, деяпти-да!\nОдил яна онасига қўнғироқ қилди. Кейин қошиқ ва санчқилар турадиган жойдан битта эмас, бешта пичоқ олиб, отасига узатди. Саидолим пиёзларни арчиб, тўғраб бўлгунича ичидаги бор кўз ёшлари чиқиб кетди. Сўнг аламидан бақирди:\n— Ойинг жўрттага аччиқ пиёз қолдириб кетган!\nСаидолим балкондаги деразаларни очиб қўйгач, кўз қорачиқлари жойига тушгандек бўлди. «Йиғлаб ҳам туриш керак, — деди у ўз-ўзига, — айниқса, байрам куни, хотининг хўрланганида!»\n— Ойингдан ёғ қаердалигини сўра, — буюрди сўнг Одилга. Қозон бошида ўйга ботди: «Ёғ қанча қуйилади ўзи? Кейин нима соламан? Картошка, шекилли?..»\nОдил онаси билан гаплашиб келиб, банкадаги ёғни топиб узатди.\n— Картошкани тозала, — деди Садолим.\n— Укам йиғлаяпти, — баҳона излади Одил.\n— Бугун ойингдан бошқа ҳаммамиз йиғлаймиз. Тез бўл!\nСаидолим қозонга ёғ қуйиб, Одил картошка арчиб бўлгунча ичкари хонадан Алижон ўрмалаб чиқди. Одил унинг афт-ангорига қараб додлаб юборди:\n— Дада, бу «А» деяпти.\n— Тувагига югур! Йўқ, ўзини олиб бор! Тезроқ!\nҚозонга гўшт солиниб, шунча аралаштирилса ҳамки, «жиз» деган овоз эшитилмасди. Саидолим пешанасига битта чертди-да, газни ёқди. Бироздан сўнг ошхонани ёқимли ҳид тутиб кетди. «Тезроқ зира солиш керак, — деб ўйлади Саидолим ўзича. — Кейин эса гуруч... Телевизорда шундай қилишарди, шекилли? Яна майизга ўхшаган алланима солишарди... Оббо, гуруч қаерда экан?..»\nОдил яна онасига телефон қилди. Гуруч солинган халтача балконга осиб қўйилган экан. Гўшт тагига олиб кетмаслиги учун Саидолим шошилганча гуручни халта-палтаси билан қозонга солиб юборишига бир баҳя қолди. Кейин тозаланган картошкани босди. Қозон қопқоғини ёпди. Шундан сўнг пешанасида пайдо бўлган реза-реза терни артиб, ичкари хонага кирди-да, диванга беҳол чўкди. Телевизорга қараб ўтириб... кўзи илинди. Қанча ухлади, билмайди. Кимдир елкасидан секингина туртди.\n— Дада, укам очқабди, — деди Одил. — Картошка эзиб бериш керак, ойим шундай қилардилар.\nСаидолим ўрнидан туриб, ошхонага ўтди. Қозонни кавлаштириб, картошка олиб берди.\n— Бу нима? — ҳайрон бўлди Одил. — Тош-ку, дада! Қаранг, пичоқ синиб қолди.\n— Картошка бу! — тушунтирди Саидолим. — Яхши пишган бўлса, ана шундай қотади.\n— Таъмиям аллатовур, — деди Одил «тош»ни ялаб.\n— Ие! Туз солмабмиз-ку!\nТузни нақ йигирма дақиқа излашди.\n— Бор, ойингга телефон қил, — бақирди Саидолим.\nОдил бўйнини қийшайтирди:\n— Дада, ўзингиз сўрай қолинг. Ойим менга бақириб беряптилар. Боя Алижоннинг иштонини ҳам сўровдим.\nСаидолим хотинига ўзи қўнғироқ қилди:\n— Узр, безовта қилган бўлсак. Бир савол берсак майлими? Хизматчилик, хотин! Бугун биз хизматкормиз-ку, йўқ, бир умр хизматкормиз аслида. Туз қаерда, айтиб беролмайсизми?..\n— Ғаладонда! Сал ичкарироғини кўринг. Ўша ердаги қутилар... Вой, туз солаётган бўлсангиз, овқатни энди бошладингизми?\n— Йўқ... Ҳа... Шундай десаям бўлади, — Саидолим телефон гўшагини қўйди. Ошхонага югурди. У ерда кичкина Алижон йиғлай бошлаган, Одил овутиш билан овора эди. Саидолим ғаладонни очиб, қўлини ичкарига тиқди ва қути олиб, қопқоғини очди. Кафтини тўлдириб, туз оларкан, қозонга ташлади. «Майда туз экан, шўрлиги кам», — деди-ю яна солди...\nЗулайҳо «гап»да ўтирса-да, икки ҳуши уйда бўлди. Эрининг нималар қилаётгани билан қизиқарди у. Ниҳоят, «гап» тугади (аслида қўштирноқ ичидаги гап якун топди, аёлларнинг гапи сира тугамайди).\nПодъезддан учинчи қаватга чиққан Зулайҳо ичкарида йиғлаётган Алижоннинг овозини эшитди. Эшик қўнғироғини босди. Эшик очилиб, Алижонни кўтарган Саидолим, орқа томонида эса Одил кўринди. Зулайҳо кира солиб, Алижонни бағрига олди.\n— Нега йиғлаяпти? — сўради у. — Қорни оч-ку, овқатингиз пишмадими ҳалиям?\n— Ҳамма жой кўпик бўлиб кетди, — ҳозиржавоблик қилди Одил.\n— Анови... туз деб ош содасини солиб юборибман, — деди Саидолим.\n— Қозондан фақат кўпик тошиб чиқаверди, ойи!\n— Таъмини кўраман, деб ичимгаям кўпик кетиб қолди, хотин, — тиржайди Саидолим. — Мазаси нордонми-ей!.. Хуллас, бу байрамда... қозон-товоғингни чиройли қилиб, озодагина қилиб ювиб қўйдим. Келгуси йили овқат қилиб бераман, хўпми, хотинжон?.. Ахир, сенга бўлган муҳаббатим абадий...\n8-март тилла соат


Ўзбекистон Республикаси Конституциясига ўзгартириш киритилди / Ўзбекистон янгиликлари, энг сўнгги хабарлар\nСИЁСАТ 0 Шархлар 3860 кўрилди\nмар 29 / 2017\n28 март куни Тошкент шаҳрида Ўзбекистон Республикаси Олий Мажлиси Сенатининг тўққизинчи ялпи мажлиси очилди. Мажлисда Вазирлар Маҳкамасининг таклиф этилган аъзолари, вазирликлар ва идоралар раҳбарлари, бошқа ташкилотлар, оммавий ахборот воситалари вакиллари иштирок этдилар. Мажлисни Олий Мажлис Сенатининг Раиси Н. Йўлдошев олиб борди.\nБу ҳақда Олий Мажлис Сенатининг ахборот хизмати маълум қилади.\nСенатнинг расмий хатини Соғлиқни сақлаш вазирлиги эътиборсиз қолдирган


Биласизми? Эртага Тожикистон чемпионати старт олади / CHAMPIONAT.asia\n22:20Бундеслига. "Лейпциг" - "Падерборн" 1:1 0 22:19Бундеслига. "Байер" - "Бавария" 2:4 0 22:18Бундеслига. "Айнтрахт" - "Майнц" 0:2 0 22:15Украина чемпионати. "Шахтер" - "Десна" 3:2 0 22:10Бундеслига. "Дюссельдорф" - "Хоффенхайм" 2:2 0 22:00Ж.Корея Кубоги. Ғиёсов ўйнаётган “Анянг” қуйи дивизион жамоаси билан учрашди 1 21:45Мюллер де Брюйненинг рекордини такрорлади 2 21:30Бугун Нойерни ранжитган ярим ҳимоячи Бундеслига тарихида гол урган энг ёш футболчига айланди 1 21:30Бундеслига. "Боруссия" – "Герта" (онлайн ҳисоб) 0 21:17Назорат учрашуви. "Насаф" "Шўртан"ни мағлуб этди 2 21:08Бугунги гол Левандовски учун юбилей натижалар ва шахсий рекордни келтирди 0 20:50"Реал" Роберто Карлосни қандай қўлга киритган ёхуд футболчи алмашамизми? 0 20:45Бундеслига. “Боруссия Д” – “Герта” баҳсининг асосий таркиблари билан танишинг 1 20:42Самвел Бабаян бошчилигидаги "Чанчун Ятай" Пеллегринининг собиқ клубини мағлуб этди 8 20:35"Қўқон-1912" назорат учрашувида "Навбаҳор" устидан иродали ғалабага эришди 11\nБиласизми? Эртага Тожикистон чемпионати старт олади\n04 апр 23:33\nТеглар : ТожикистонТожикистон чемпионати\nМаълум бўлишича, ён қўшнимиз Тожикистонда коронавирус ҳолати аниқланмаган, шу боис эртадан миллий чемпионатга старт берилади.\nҲисоб бўйича бу 29-миллий чемпионат ҳисобланади. Бу йилги мусобақада 10та клуб иштирок этади.\n1. «Локомотив-Помир» (Душанбе)\n2. «Душанбе-83» (Душанбе)\n3. ЦСКА (Душанбе)\n4. «Хатлон» (Бохтар)\n5. «Кўктош» (Рудаки)\n6. «Регар-ТадАЗ» (Турсунзода)\n7. «Истаравшан» (Истаравшан)\n8. «Хўжанд» (Хўжанд)\n9. «Истиқлол» (Душанбе)\n10. «Файзқанд» (Восе)\n8 апрель (чоршанба)\nЦСКА – «Хўжанд»\n10та клубдан 6тасида ўзбекистонлик футболчилар бор\nДемак, Тожикистон чемпионатида 10та клуб иштирок этса, шундан олтитаси ўз сафини ўзбекистонлик легионерлар билан тўлдирган. Бу ҳақда сайтимиз орқали аввал хабар бергандик.\nЎзбекистонлик футболчилар бор клублар: "Хўжанд", "Регар-ТадАЗ", ЦСКА, "Кўктош", "Истаравшан" ва "Файзқанд".\nЎзбекистонлик футболчилар йўқ клублар: "Истиқлол", "Локомотив-Помир", "Хатлон", "Душанбе-83".\nҚайси клубда кимлар?\n"Хўжанд" - Маъмур Икромов (дарвозабон), Сирож Ҳамроев (ҳимоячи), Санжар Рихсибоев (ярим ҳимоячи), Андрей Сидоров (ҳужумчи).\n"Регар-ТадАЗ" - Жалил Кимсанов (ҳимоячи), Фаррух Нурлибоев (ҳимоячи), Сардор Эминов (ярим ҳимоячи).\nЦСКА - Нодирбек Ибрагимов (ярим ҳимоячи).\n"Кўктош" - Бунёд Шодиев (ярим ҳимоячи), Муҳиддин Одилов (ҳужумчи), Аббос Икромов (ҳужумчи).\n"Истаравшан" - Шаҳзод Шамсиддинов (дарвозабон), Зуфаржон Акбаралиев (ҳимоячи), Тўлқинжон Умаров (ҳимоячи), Саиддостон Фозилов (ҳимоячи).\n"Файзқанд" - Жасур Қурбонов (ҳимоячи), Жасур Ашуров (ҳимоячи), Дилшоджон Баратов (ҳимоячи), Азизжон Зарипов (ҳимоячи), Анвар Муродов (ҳужумчи).\nКлублар ҳақида маълумот\nҚуйида Тожикистон чемпионатида иштирок этувчи клублар ҳақида баъзи маълумотларни келтириб ўтамиз.\nБош мураббий: Виталий Левченко\n2019 йилги натижаси: Чемпион, 51 очко.\nЛегионерлари: Марко Милич (Сербия), Олекси Ларин (Украина), Виктор Свежов (Россия), Ваҳит Оразсаҳедов (Туркманистон).\nЭнг кучли футболчиси: Алишер Жалилов.\n"Истиқлол" охирги йилларда Тожикистоннинг энг кучли клуби ҳисобланади. 2010 йилдан буён 8 бор чемпион бўлган. Индонезиядаги икки йиллик фаолиятдан сўнг Манучеҳр Жалилов яна қадрдон жамоасига қайтди. Ушбу футболчи Тожикистон терма жамоасининг барча даврлардаги энг яхши тўпурари ҳисобланади.\nШунингдек, клуб ўз сафига Қирғизистоннинг "Дордой", Туркманистоннинг "Олтин Аср" клубларида ўйнаб бир нечта голлар урган Ваҳит Оразсаҳедовни қўшиб олди. Албатта, бу йилги мавсумда ҳам жамоа сардори Алишер Жалиловдан кутилаётган умид катта. 26 ёшли футболчи фаолиятининг энг яхши онларини ўтказмоқда.\nБош мураббий: Никола Лазаревич.\n2019 йилги натижаси: Иккинчи ўрин, 36 очко.\nЛегионерлари: Маъмур Икромов, Сирож Ҳамроев, Санжар Рихсибоев, Андрей Сидоров (барчаси Ўзбекистон).\nЭнг кучли футболчиси: Фатхулло Фатхуллоев.\nЕтти бор иккинчи ўринни қўлга киритиб, ҳали чемпион бўлмаган "Хўжанд" ҳам бу мавсум ўз олдига юқори мақсадларни қўйган. Лекин бугун ўтказилган Суперкубок ўйинида "Истиқлол"га 1:2 ҳисобида имкониятни бой берди.\nХўжандликлар сафига Фатхулло Фатхуллоевнинг қўшилиши энг омадли трансфер сифатида айтилмоқда. Шунингдек, "Локомотив" собиқ дарвозабони Маъмур Икромов, "Машъал" тарбияланувчиси Сирож Ҳамроев, 2018 йилги U-23 Осиё чемпионати финалида гол уриб терма жамоамизга олтин медалларни тақдим этган Андрей Сидоров каби футболчилар ҳам "Хўжанд" шарафини ҳимоя қилишади.\nБош мураббий: Ўктам Сатторов\n2019 йилги натижаси: 3-ўрин, 30 очко.\nЛегионерлари: Жалил Кимсанов, Фаррух Нурлибоев, Сардор Эминов (учаласи Ўзбекистон), Акбари Араш (Эрон).\nЭнг кучли футболчиси: Нозим Бобожонов.\n"Регар-ТадАЗ" айниқса 2000 йилларда кўп бор тилга олинарди. Чунки бу жамоа ўз вақтида уч марта ОФК Президент Кубогида кумуш медалларни қўлга киритган. Ўз пайтида терма жамоа базаси бўлган клуб охирги йилларда бирмунча кучсизланиб қолгандек.\nЎтган йил Кубок финалида мағлуб бўлган жамоанинг бу мавсум Нозим Бобожоновдан умиди катта. Шунингдек, турсунзодаликлар билан шартнома имзолаган Фаррух Нурлибоев ҳам ўзини кўрсатиши кутилмоқда.\nБош мураббий: Сергей Жицкий\n2019 йилги натижаси: 4-ўрин, 29 очко.\nЛегионерлари: Иван Пономаренко, Артём Гайдаш, Дмитрий Бондарь (учаласи Украина), Нодирбек Ибрагимов (Ўзбекистон).\nЭнг кучли футболчиси: Дилшод Восиев.\n"Армиячилар"нинг энг муваффақиятли онлари 90-йилларга тўғри келади. Лекин ўтган йилги 4-ўрин ҳам охирги ўн йилликдаги энг яхши натижа бўлди. Жамоани айни пайтда украиналик мураббий Сергей Жицкий бошқармоқда. Унинг қўл остида ЦСКА футболчилари ўтган йил "Истиқлол"ни 3:2 ҳисобида мағлуб этишди.\nЖамоа сафига шу йил қишда Тожикистон терма жамоасида 50та ўйин ўтказган Дилшод Восиев келиб қўшилди. 32 ёшли футболчи жамоада энг асосий фигура бўлиши кутилмоқда.\nБош мураббий: Алиёр Ашурмамадов.\n2019 йилги натижаси: 5-ўрин, 27 очко.\nЛегионерлари: Шаҳзод Шамсиддинов, Зуфаржон Акбаралиев, Тўлқинжон Умаров, Саиддостон Фозилов (ҳаммаси Ўзбекистон), Жозеф Феумба, Мбеке Сиебатчеу (иккаласи Камерун)\nЭнг кучли футболчиси: Илҳом Баротов.\nИкки ҳафта олдин бўлиб ўтган Лига Кубоги финалида "Истаравшан" ЦСКАни 2:1 ҳисобида мағлуб этди. Бу ўйинда Акбаралиев билан Баротовнинг голлари жамоага ғолибликни келтирди.\nЎтган йилнинг октябридан бери Тожикистон миллий терма жамоасига таклиф этилаётган Илҳом Баротов анча ёрқин ўйин намойиш этмоқда. Бош мураббий Алиёр Ашурмамадов кўп жиҳатдан шу футболчига суяниши аниқ. Қолаверса бу клубда тўрт нафар ўзбекистонлик ўйнайди.\nБош мураббий: Раҳматулло Фузайлов.\n2019 йилги натижаси: 6-ўрин, 27 очко.\nЛегионерлари: Бунёд Шодиев, Муҳиддин Одилов, Аббос Икромов (учаласи Ўзбекистон), Ишмаил Клотей, Принс Артур (иккаласи Гана), Эрфан Мораднежади (Эрон).\nЭнг яхши футболчиси: Муҳиддин Одилов.\nЎз пайтида Тожикистон терма жамоасида ёрқин ўйин намойиш этган Раҳматулло Фузайлов бошқарувидаги "Кўктош" ҳам ўз олдига юқори мақсадларни қўйган. Ушбу жамоа сафида ҳамюртимиз Муҳиддин Одилов энг яхши футболчи бўлиши кутиляпти. "Кўктош" бир ой олдин ўтказилган Тожикистон футбол федерацияси Кубогида зафар қучиб, мавсумга тайёр эканлигини кўрсатди.\nБош мураббий: Аслиддин Хабибуллаев.\n2019 йилги натижаси: 7-ўрин, 24 очко.\nЛегионери: Куайе Годсон (Гана)\nЭнг яхши футболчиси: Кароматулло Саидов.\nБохтарнинг "Хатлон" клуби ўз сафига фақат бир нафар легионерни қўшиб олди. Бу ганалик дарвозабон Куайе Годсон. Бу жамоа мавсум тугашига тўрт қолганида учинчи ўринда бораётганди, аммо охирги учрашувлардаги кетма-кет омадсизлик сабаб 7-ўринга тушиб қолди. Бу йил эса жамоа янада юқори ўринларни кўзлаяпти. 20 ёшли Кароматулло Саидов ўзини кўрсатса ажаб эмас.\nБош мураббий: Мубин Эргашев.\n2019 йилги натижаси: Биринчи лига чемпиони, 61 очко.\nЛегионерлари: Бенжамин Асамоа, Авуку Калеб Одуро (иккаласи Гана).\nЭнг яхши футболчиси: Ислом Зоиров.\n"Истиқлол"нинг шу йил "Локомотив"га қарши ОЧЛ плей-офф учрашуви ёдингиздами? Ўшанда жамоа бош мураббийи Мубин Эргашев эди. Ҳозирда ушбу мураббий "Локомотив-Помир"ни бошқармоқда. Жамоа таркиби асосан ёшлардан иборат. "Темирйўлчилар" Бразилияда бўтган U-17 жаҳон чемпионатида қатнашган бир нечта футболчини ўз сафларига қўшиб олишди. Масалан, 17 ёшли Азизбек Ҳасанов ўтган йил биринчи лигада 13та гол урди.\nБош мураббий: Тоҳир Мўминов.\n2019 йилги натижаси: Биринчи лига вице-чемпиони, 60 очко.\nЛегионерлари: Жасур Қурбонов, Жасур Ашуров, Дилшоджон Баратов, Азизжон Зарипов, Анвар Муродов (ҳаммаси Ўзбекистон).\nЭнг яхши футболчиси: Далержон Тўхтасунов.\nБиринчи лигадан чиққан яна бир жамоа. "Файзқанд" янги мавсум олдидан легионер сифатида фақат ўзбекистонлик футболчилар билан шартнома имзолади. Қолаверса жамоа бош мураббийи Тоҳир Мўминов номи кўпчиликка яхши таниш. Бу клуб ҳам ўзини кўрсатишга ҳаракат қилади.\nБош мураббий: Назиршо Ризомов.\n2019 йилги натижаси: Биринчи лигада 3-ўрин, 54 очко.\nЛегионерлари: Силванус Эванс Гбети, Колинс Адухене, Содиқ Муса, Идрис Амину, Агблей Жонс (барчаси Гана), Арий Элайджа (Қирғизистон).\nЭнг яхши футболчиси: Элчибек Рашидбеков.\nБир пайтлари "Вахш" сафида порлаган Назиршо Ризомов қўл остидаги жамоа ушбу мавсум кучлилар орасида ўзини синаб кўради. Мавсум аввалида ўтказилган Лига Кубоги мусобақасида "Душанбе-83" учинчи ўрин учун баҳсда "Кўктош"ни 2:1 ҳисобида мағлуб этди. Клуб беш нафар ганалик футболчилар билан шартнома имзолади.\nУкраина чемпионати. "Шахтер" - "Десна" 3:2 0\n05 апр 11:43:59\nBu tojik klublarini ganaliklar tòldirvoriptiyu.Demak tojik klublariyam "narmalniy" pul bersa kerak-da!!!\n05 апр 10:43:37\n05 апр 01:15:28\nБир савол кайси каналда?\nТожикистоннинг Варзиш телеканалидан , интернетдан топсангиз булади канални\n05 апр 00:10:40\n04 апр 23:37:58\nZo'r bo'sa kerega futbol tomosha qilish\n05 апр 22:15:23\nShavkat bay фойдаланувчининг фикрига жавоб бериш\nбу болани хеч каерида касали йук бабаян бн дилшод нуралиев шу болани синдиришга харакат килган у пайтлар мед камисядан ким уриш ким утолмаслиги тринерлар руйхатини берган шу тарика бола узбек фудболидан чикиб кетган\nBabayanni bilmadmu lkn Nuraliyevi bunaqa iw qiliwni bilmadm uni halol inson db òyliman\n05 апр 19:12:48\nХатлонда 15 та уйинчи борекан\n05 апр 18:36:55\nAspire фойдаланувчининг фикрига жавоб бериш\nKòktoshda òynidigan Mihriddin odliov (hujmchi) 2012 yili òzmirlar òrtasida yurtimizda otkan osiyo championatida topurarlardan bri bogandi... bahrayin india kirģizya va tojikistonga gol urgan 1 yil òtb osiyo championi bogan tarkibda ornini topolmadi... jahon Championatida nega bormadi db Dilshod Nuraliyevdan soraganida jurnalistlar uni yuregida muammosi bor wunchun opketmadik db INRET FUDBOL gazetasida interyu berudi... bu nafaqat terma jamodan balki fudboldan ketti dgandi... korinishi Abbos Mazsutaliyevga oxwaw bola edi... hozr tojik fudbolida ekan.... ))))\n05 апр 17:45:26\n05 апр 17:44:53\nХозир ВАРЗИШ каналида локоматив ва файзканд жамоалари уйини булаяпти жонли эфирда.\nJasur Qurbon uynayaptimi Fayzqandda\n05 апр 17:36:25\n05 апр 17:24:43\n05 апр 17:07:16\nSpecial One фойдаланувчининг фикрига жавоб бериш\nОйликни бананда берса керак\n05 апр 15:25:54\nИлохим булмасин хам кушниларимизда! Аллохим бизлардан хам бу балони узинг кутаргин!


Украина армиясида ўз жонига қасд қилиш ҳолатлари авж олмоқда\n20:43 / 15.08.2015\nАйни пайтга келиб Украина қуролли кучларининг 136 нафар ҳарбийси Донбассдаги жанговор ҳаракатлар пайтида ўз жонига қасд қилди. Жангчилар руҳий зўриқиш, тушкунлик ва уруш даҳшатларига дош бера олмаяптилар.\nФуқаролик журналистикаси агентлиги маълумотларига кўра, айни пайтда Украинада аксилтеррорчилик операцияси деб номланувчи жангларда қатнашиб ўз уйларига қайтиб келганларга психологик ёрдам бериш бўйича дастур йўқ.\nШу тариқа, уйларига қайтиб келган жанговор ҳаракатлар иштирокчилари ўз руҳий жароҳатлари, қўрқувлари, хавотирлари ва тушкунликлари олдида бир ўзлари ёлғиз қолмоқдалар.\nШу билан бирга мамлакатда реабилитация давлат дастурлари, ҳарбийларга психологик кўмак бериш йўқ бўлган бир пайтда, бу ишлар билан кўнгиллилар шуғулланмоқдалар. Украина армияси раҳбарияти Украина армиясида ўз жонига қасд қилиш ва тушкунлик муаммоларига расмий изоҳ беришдан бош тортиб келмоқда.


АҚШда коронавирусдан вафот этганлар 100 минг нафардан ошди - Hidoyat.uz\nАҚШда коронавирусдан вафот этганлар 100 минг нафардан ошди\nАсосий саҳифа Янгиликлар Дунё янгиликлари АҚШда коронавирусдан вафот этганлар 100 минг нафардан ошди\nЧоп этилди May 28, 2020 АҚШда коронавирусдан вафот этганлар 100 минг нафардан ошдиda fikr bildirishni o'chirish\nАҚШда коронавируснинг янги туридан вафот этганлар сони 100 минг нафардан ошди.\nБуни “Worldometers” маълумотлар портали ҳам тасдиқлади. Сўнгги маълумотларга кўра, мамлакатда янги турдаги коронавирус туфайли ҳаётдан кўз юмганлар сони 101 173 нафарга етди.\nМамлакатда касалликни юқтириб олганларнинг умумий сони 1 724 416 кишига етди. Сўнгги суткада 16 700 та янги ҳолат аниқланган.\nБухорода бир оиланинг етти нафар аъзосида коронавирус аниқланди. Вилоятда касалланганлар йўқ эди


Вазиятни «Norma» компаниясининг меҳнат ҳуқуқи бўйича эксперти Ленара Хикматова тушунтириб берди:\n– Қонун ҳужжатларида ходимнинг ташаббуси билан меҳнат шартномасини бекор қилиш тўғрисида олдиндан буйруқ чиқарилиши тақиқланмаган. Айрим ҳолатларда бу кадрлар хизмати ходимининг кўнглига келган иш эмас, балки мажбурий чора ҳисобланади. Масалан, раҳбар сафарда бўлиши ва ходим ишдан бўшатилган кунда буйруқни имзолай олмаслиги мумкин.\nБироқ бунда огоҳлантириш муддати тугагунига қадар ходим берган аризани қайтариб олишга ҳақли бўлганлиги сабабли ариза қайтариб олинганда ноқулай вазият юза келиши мумкин (МК 99-м. 3-қ.). У аризани огоҳлантириш муддатининг сўнгги кунида, яъни меҳнат шартномаси бекор қилинадиган куни ҳам қайтариб олиши мумкин. Агар олдиндан буйруқ чиқариладиган бўлса, охир-оқибатда уни бекор қилишга тўғри келади. Келтирилган мисолда 6 январдан 20 январгача бўлган муддатда, 20 январь ҳам ҳисобга киритилади, яъни огоҳлантириш муддати давомида ходим аризасини қайтариб олиши мумкин.\nҲар қандай ҳолатда огоҳлантириш муддати тугагунига қадар ходимга аризасини қайтариб олиш ҳуқуқини рад этиб бўлмайди. Жумладан, ҳатто меҳнат шартномасини бекор қилиш тўғрисида буйруқ чиқарилган ёки ишдан бўшаётган ходимнинг ўрнига бошқа шахс таклиф этилган бўлса ҳам рад этиш мумкин эмас (ОСПнинг 17.04.1998 йилдаги 12-сон қарори 15-б. 6-хатбошиси). Шу боис ходим ўз хоҳишига кўра ишдан бўшаётганда у билан тузилган меҳнат шартномаси ҳақиқатда бекор қилинадиган кунда бу ҳақда буйруқ чиқариш мақсадга мувофиқ бўлади.\nБуйруқ олдиндан расмийлаштирилди. Меҳнат дафтарчасига маълумотлар қачон киритилади?\nБуйруқни олдиндан расмийлаштиришга тўғри келса, меҳнат шартномасини бекор қилиш тўғрисидаги ёзув меҳнат дафтарчасига ходим ишдан бўшайдиган куни киритилади. Ходимнинг бу охирги иш куни Ягона миллий меҳнат тизимида (ЯММТда) рўйхатдан ўтказилади. Акс ҳолда тизимда меҳнат шартномасини бекор қилишни қайтаришда мураккабликлар юзага келиши мумкин.\nМеҳнат шартномаси бекор қилиниши тўғрисидаги ёзув меҳнат дафтарчасига олдиндан киритилган бўлса, нима қилиш керак?\n1. Ходим аризасини қайтариб олмаганда\nХодим 15 февралда ишдан бўшаши ҳақидаги аризани 1 февраль куни тақдим этди. Кадрлар бўлими ходими 8-санада буйруқ чиқарган ва шу куни меҳнат шартномасини бекор қилиш ҳақидаги ёзувни меҳнат дафтарчасига киритган бўлса, башарти ходим аризасини қайтариб олмаганда ҳам ушбу ёзувни ҳақиқий эмас деб эътироф этиш лозим. Меҳнат шартномасини бекор қилиш санаси буйруққа мувофиқ кўрсатилади (буйруқ чиқариш санасини меҳнат шартномасини бекор қилиш санаси билан чалкаштириб юборманг!).\nИшга қабул қилинганлиги, бошқа ишга ўтказилганлиги ва ишдан бўшатилганлиги тўғрисидаги маълумотлар\nҚандай асосга кўра ёзув киритилди (ҳужжат, унинг санаси ва рақами)\n«Velikan» масъулияти чекланган жамияти\nЮридик бўлим бошлиғи этиб ишга қабул қилинди\n23.09.2019 йилдаги 32-к-сонли буйруқ\n08.09.2020 йилдаги 12-к-сонли буйруқ\n6-сон ёзув ҳақиқий ҳисобланмайди\n08.09.2020 йилдаги 13-к-сонли буйруқ\n2. Ходим аризасини қайтариб олганда\nКадрлар хизмати ходими меҳнат шартномасини бекор қилиш тўғрисидаги ёзувни киритди, бундан кейин эса ходим аризасини қайтариб олди. Корхона раҳбари ариза қайтариб олинганлигига асосланиб, меҳнат шартномасини бекор қилиш тўғрисидаги буйруқни бекор қилиш ҳақида буйруқ чиқарди. Мазкур ҳолатда қуйидаги ёзув киритилади:\nКадрлар бўлими бошлиғи Каримов С.А.\n6-сон ёзув ҳақиқий ҳисобланмайди, аввалги ишига тикланди\n18.09.2020 йилдаги 13-к-сонли буйруқ


Ўзбекистон Республикаси Адлия вазирлиги - Руслан Давлетов Ўзбекистонда олиб борилаётган ҳуқуқий ислоҳотларни санади\n08:37:12 (GMT +5), Жм, 29 Мая 2020\nРуслан Давлетов Ўзбекистонда олиб борилаётган ҳуқуқий ислоҳотларни санади\nАдлия вазири Руслан Давлетов тадбиркорлик соҳасида 80га яқин лицензия ва рухсатномалар бериш бекор қилингани ҳақида маълумот берди.\n17-18 октябрь кунлари Тошкент шаҳрида юристлар, вазирликлар ва идоралар мутахассислари, инглиз ҳуқуқи соҳасидаги миллий ва хорижий экспертлар Адлия вазирлиги ташаббуси билан ташкил этилган «English Law Day in Tashkent» («Тошкентда инглиз ҳуқуқи») халқаро конференциясида жам бўлишди.\nТадбир аввалида Адлия вазири Рустам Давлетов, Буюк Британия ва Шимолий Ирландия фавқулодда ва мухтор элчиси Тим Торлоу, Англия ва Уэльс халқаро юристлар жамияти қўмитаси аъзоси Сергей Островский йиғилишни очиб бериш учун нутқ сўзлади.\nАдлия вазири ўз чиқишида йиғилиш қатнашчилари, хорижлик меҳмонларга олиб борилаётган ҳуқуқий ислоҳотлар ҳақида маълумот берди.\n«Айни вақтда Ўзбекистонда бир неча ҳуқуқий ислоҳотлар кетмоқда. Биринчидан, мамлакатда давлат бошқарувининг янги моделига ўтиш бўйича туб маъмурий ислоҳотлар олиб борилмоқда. Бунда ҳам давлат органларининг имижини ва маҳсулдорлигини ошириш, ҳам антикоррупциявий чоралар билан тадбиркорлар учун маъмурий енгилликлар бериш ва бу билан иқтисоднинг ўсиши кўзда тутилган.\nШунингдек, ислоҳотларда асосий эътибор бизнесда турли бюрократик процедураларни қисқартиришга қаратилмоқда. Биз бу борада 80га яқин лицензия ва рухсатномаларни бекор қилдик. Лицензия ва рухсатномаларнинг расмийлаштириш муддати қисқартирилди.\nДавлатга бўлган ишончни ҳимоя қилиш принципи яратилган бўлиб, у ҳалол сармоядорлар ва тадбиркорлик субъектларини мансабдор шахсларнинг кутилмаган маъмурий хатти-ҳаракатларидан ҳимоя қилиш механизмларини назарда тутади.\nИккинчидан, бизнес ва инвестиция киритишда қулай шароитлар яратиш мақсадида иқтисодиёт эркинлаштирилиши олиб борилмоқда. Иқтисодий фаолиятда турли соҳаларда 300га яқин имтиёз ва преференциялар ўрнатилди. Айни вақтда 21та эркин иқтисодий зона ташкил этилган. Бу йилдан солиқ юкини кескин камайтиришни ўзида акс этган солиқ тизими амалга киритилди.\nУчинчидан, суд-ҳуқуқ соҳасида комплекс чоралар кўрилмоқда. Жамият бу ислоҳотдан кўп нарса кутмоқда. Балки биз айни вақтдаги суд-ҳуқуқ соҳасидан 100 фоизли қониқиш ҳосил қилмасмиз, лекин ўзгаришлар бўлмоқда», – дея Руслан Давлетовнинг сўзларини келтирмоқда Kun.uz мухбири.\nБиринчи кун «English Law Day in Tashkent» мавзусидаги халқаро конференция форматда бўлиб ўтмоқда. Унда инглиз ҳуқуқидаги сўнгги ўзгаришлар, хусусан, инглиз ҳуқуқининг халқаро арбитраж билан қўшилиши ва сингдирилиши бўйича иш юритишда қўллаш масалалари муҳокама қилинади. Тадбир Англия ва Уэльс юристлар жамияти (The Law Society of England and Wales) ва Буюк Британиянинг Ўзбекистондаги элчихонаси ҳамкорлигида ташкил этилди.\nИккинчи кун Ўзбекистон Адлия вазирлиги томонидан «Ўзбекистонда инглиз ҳуқуқи нормаларини жорий этиш истиқболлари» мавзусидаги халқаро конференция форматида ўтказилади. Анжуман иштирокчилари континентал ҳуқуққа эга мамлакатларда инглиз ҳуқуқини жорий этишнинг долзарб масалалари, хусусан бу соҳада хорижий мамлакатлар тажрибаси ва Ўзбекистон истиқболларини муҳокама қилади.\nИштирокчиларни ўз ҳудудларида инглиз ҳуқуқидан фойдаланувчи мамлакатлар тажрибаси билан таништириш мақсадида Адлия Лорди Питер Гросс, МФЦА бошқаруви маслаҳатчиси Игорь Рогов, МФЦА суди аппаратининг регистратори ва раҳбари Кристофер Кэмпбелл-Холт, «Norton Rose Fulbright» халқаро юридик фирмасининг катта юристи Саймон Кох каби экспертлар ва ҳуқуқшунослар ҳамда Буюк Британия юридик доира вакиллари жалб қилинган.\nМаълумот учун, Қозоғистон, ХХР, БАА, Сингапур ва бошқа мамлакатларда инглиз ҳуқуқидан фойдаланиш амалиёти йўлга қўйилган. Жорий йилнинг июнь ойида Адлия вазирлиги делегацияси Қозоғистонга ташрифи доирасида «Астана» Халқаро молия марказининг инглиз ҳуқуқини татбиқ этишга доир тажрибасини ўрганди. Ташриф якуни бўйича ушбу тизимни «Навоий» ЭИЗ» ҳудудида жорий этиш бўйича таклифлар тайёрланди.\nБундан ташқари, Адлия вазири Руслан Давлетовнинг 2019 йил 25-28 июнь кунлари Лондон шаҳрига ташрифи доирасида ҳам Буюк Британиянинг тегишли ташкилотлари билан қатор учрашувлар ташкил этилган эди. Уларда Ўзбекистон раҳбарининг республикамиз ҳудудида инглиз ҳуқуқини жорий этишга доир ташаббуси муҳокама қилинган эди.\nБритания вакиллари мазкур масалани ўрганишда эксперт ёрдамини кўрсатишга тайёр эканини билдирган. Ўзбекистонда инглиз ҳуқуқини жорий этиш истиқболларини муҳокама қилиш бўйича конференция ташкил этишга келишиб олинган.


Таржимаи ҳол: Яҳова хизматимга барака берди | Корвин Робисон\nЯҳова хизматимга барака берди\nКорвин Робисон сўзлаб берди\nДавлат ходимига урушга бормаганим учун аллақачон қамоқхонада ўтириб чиққанимни айтдим. Кейин ундан: «Мени яна қамоққа тиқмоқчимисиз?» — деб сўрадим. Шундай қилиб, мени иккинчи марта Қўшма Штатларнинг армиясига чақиришди.\nМЕН 1926 йили АҚШнинг Огайо штатидаги Круксвиллда таваллуд топганман. Ота-онам художўй бўлишмаган, лекин ўзларининг 8 та фарзандига, яъни бизга черковга боришимиз кераклигини айтишган. Шунда мен методистлар черковига қатнай бошладим ва бир йил мобайнида якшанба кунги ибодатларни қолдирмаганим учун руҳонийдан мукофот олдим. Ўшанда 14 ёшда эдим.\nМаргарет Волкер (чапдан иккинчи опа) менга ҳақиқатни ўргатди\nЎша пайтлари Маргарет Волкер исмли Яҳова Шоҳидларидан бири бўлган қўшнимиз ойимнинг олдига келиб, у билан Муқаддас Китоб ҳақида суҳбатлашарди. Бир куни мен ҳам улар билан ўтириб, суҳбатларини тингламоқчи бўлдим. Ойим, мен уларнинг суҳбатларига халал беришимни хоҳламагани учун уйдан чиқиб кетишимни айтди. Аммо мен уларнинг суҳбатини тинглашда давом этдим. Маргарет бизникига бир неча марта келгандан кейин, мендан: «Худонинг исмини биласанми?» — деб сўради. Шунда мен: «Исми — Худо. Буни ҳамма билади-ку»,— деб жавоб бердим. У эса: «Муқаддас Китобингни олиб, Забур 82:19- оятни [83:18] ўқи *»,— деб айтди. Унинг гапига қулоқ солиб оятни очдим ва Худонинг исми Яҳова эканини билиб олдим. Шунда югуриб бориб, дўстларимга: «Бугун уйга борганингизда, Забур 82:19 ни ўқиб кўринглар. У ерда Худонинг исми ёзилган экан»,— дедим. Ўшанда мен илк бор ваъз қилдим, деса ҳам бўлади.\nМен Муқаддас Китобни тадқиқ қилиб, 1941 йили сувга чўмдим. Бир мунча вақт ўтгандан кейин менга жамоат билан китоб тадқиқини ўтказиш вазифаси топширилди. Мен ойим ва жигарбандларимни бу тадқиққа келишга ундадим ва уларнинг ҳаммаси қатнай бошлади. Афсуски, дадам ҳеч қизиқиш кўрсатмасди.\nМенга жамоатда кўпроқ масъулият топширилди. Шунга адабиётларимизни йиғиб, ўзим учун кутубхона ташкил этдим. Бир куни дадам китобларимга қараб: «Мана бу ашқол-дашқолларни кўряпсанми? Ҳаммасини кўз олдимдан йўқот. Ўзинг ҳам кетсанг майли»,— деди. Шундан кейин уйдан кетдим ва Огайо штатидаги Зейнсвилл яқинида яшай бошладим. Аммо оила аъзоларимга ғамхўрлик қилиш учун уйга бориб турардим.\nДадам ойимга йиғилишларга боришга рухсат бермасди. Ойим йиғилишга кетаёганда, дадам баъзида унинг орқасидан қувиб, уни уйга судраб келарди. Бироқ ойим бошқа эшикдан чиқиб кетиб, барибир йиғилишга борарди. Мен ойимни юпатиб: «Ҳеч хавотирланманг, ойижон, бир кунмас, бир кун орқангиздан қувишдан дадамнинг ўзи чарчаб кетади»,— дедим. Вақт ўтиб, дадам ойимга қаршилик кўрсатмай қўйди ва ойим йиғилишларга бемалол қатнайдиган бўлди.\n1943 йилда Воизлик мактаби ташкил этилди. Ўшандан бери мен нутқлар билан чиқишни бошладим. Бу мактабдаги топшириқларимдан кейин берилган маслаҳатлар менга нотиқлик маҳоратини ривожлантиришга ёрдам берди.\nУРУШ ПАЙТИДА БЕТАРАФЛИКНИ САҚЛАШ\nЎшанда дунёни Иккинчи жаҳон уруши қамраб олганди. Шунинг учун 1944 йили мени ҳарбий хизматни ўташга чақиришди. Мен Огайодаги Колумбус шаҳрига, Форт-Хейсга бордим ва тиббий кўрикдан ўтиб, ҳужжатларни тўлдирдим. Мен у ердаги ҳарбий ходимларга аскар бўлмоқчи эмаслигимни айтдим. Улар мени қўйиб юборишди. Бир неча кундан сўнг эса бир ҳарбий хизматчи эшигимни тақиллатиб, шундай деди: «Корвин Робисон, сизни қамоққа олиш учун ордер берилди».\nИкки ҳафтадан кейин судья менга: «Агар ҳокимият менинг қўлимда бўлганида, сенга умрбод қамоқ жазосини берардим. Яна бирон нарса айтмоқчимисан?» — деб сўради. Мен эса шундай жавоб бердим: «Судья жаноблари, мен руҳонийнинг * вазифасига ўхшаш бир хизматни бажараман. Мен ҳар бир эшик олдида худди минбардан гапиргандек, кўплаб одамларга Шоҳлик ҳақидаги хушхабарни айтиб юраман». Судья халқ маслаҳатчиларига шундай деб мурожаат қилди: «Сизларнинг бугунги вазифангиз бу киши руҳоний ё руҳоний эмаслигини аниқлашдан иборат эмас. Сизлар унинг армияга борган-бормаганлигини аниқлаб, қарор чиқаришингиз керак». Ярим соат ўтар-ўтмас, халқ маслаҳатчилари келиб, менга «айбдор» деган ҳукм чиқаришди. Шундай қилиб, судья мени Кентуккининг Ашленд шаҳридаги федерал қамоқхонасига жўнатиб, 5 йилга қаматди.\nБиринчи икки ҳафтани мен Огайонинг Колумбус шаҳридаги қамоқхонада ўтказдим. Камерада биринчи кунни ўтказгандан сўнг, Яҳовага ибодат қилиб: «Мен бу ерда 5 йил қололмайман. Нима қилишни билмаяпман»,— деб ёлвордим.\nКейинги куни соқчилар мени камерадан чиқаришди. Мен баланд бўйли, кенг елкали маҳбус турган жойга бордим. Ўша ерда иккаламиз ойнадан ташқарига қараб турдик. У мендан: «Эй, пакана, нима қиляпсан бу ерда?» — деб сўради. Мен унга жавобан: «Мен Яҳова Шоҳидларидан бириман»,— дедим. У эса: «Нима? Унда бу ерда нима қилиб юрибсан?» — деб сўради. Мен: «Яҳованинг Шоҳидлари урушга боришмайди ва одамларни ўлдиришмайди»,— деб айтдим. У шундай деди: «Ҳм, улар сени одамларни ўлдирмаганинг учун қамоққа солишди, бошқаларни эса одам ўлдиришгани учун қамоққа тиқишади. Бу ғалати эмасми?» Мен эса: «Ҳа, айтманг»,— дедим.\nКейин у давом этиб: «Бошқа қамоқда 15 йил мобайнида баъзи адабиётларингизни ўқиб турардим»,— деди. Шунда мен ибодат қилиб: «Яҳова, илтимос, ёрдам бер, у менга қарши чиқмасин»,— деб сўрадим. Ўшанда Пол (исмини кейинчалик билиб олдим): «Агар бу ерда сенга кимдир қўл кўтарадиган бўлса, овозинг борича бақир. Ўзим улар билан гаплашиб қўяман»,— деб айтди. Натижада, ўша ердаги 50 та маҳбус билан ҳеч қандай муаммога дуч келмадим.\nКентуккининг Ашленд шаҳрида бетарафлик учун ҳибсга олинган Шоҳидлар орасида\nҲарбий ходимлар мени Ашленддаги қамоқхонага ўтказишди. Қарасам, у ерда ҳибсга олинган бир нечта маънан етук биродарлар ҳам бор экан. Улар билан мулоқот қилиш менга ва бошқаларга маънан сусайиб қолмасликка ёрдам берди. Улар бизга ҳар ҳафта Муқаддас Китобдан бирон-бир парчани мутолаа қилишни топширишарди. Биз «Муқаддас Китобни ўрганиш тўгараги», деб номланган йиғилишларимиз учун савол ва жавобларни тайёрлардик. Бундан ташқари, у ерда ҳудудларга жавобгар биродар ҳам бор эди. Биз деворларнинг чети бўйлаб каравотлар жойлашган катта ётоқхонада яшардик. Шунинг учун, ўша биродар менга шундай деди: «Робисон, сен фалончи каравотларга масъулсан. Ўша каравот эгалари сенинг ҳудудингга киради. Улар қамоқдан чиққунча, ҳар бирига ваъз қилишга улгуриб қол». Хуллас, мана шундай ҳамжиҳатликда хизмат қилардик.\nҚАМОҚ ТАШҚАРИСИДАГИ ХАЗИНАЛАР\nИккинчи жаҳон уруши 1945 йили тугади. Бироқ мен яна бирмунча вақт қамоқда бўлдим. Мен оиламиз ҳақида қайғурардим, чунки дадам: «Сендан қутулсам, қолганларини ҳам эплайман»,— деб айтганди. Қамоқдан чиққанимда эса, мени ажойиб совға кутган: дадамнинг қаршилигига қарамай, оиламизнинг 7 та аъзоси йиғилишларга қатнашни бошлаб, сингилларимдан бири сувга чўмган экан.\nЯҳовага 1913 йили хизмат қилишни бошлаган мойланган биродаримиз Димитрий Пападжордж билан хизматда\n1950 йили Кореяда уруш бошланди. Мени яна Форт-Хейсга ҳарбий хизматни ўташга чақиришди ва бу хизматга яроқли деб топишди. Бундан кейин ҳарбий хизматчи менга: «Сени гуруҳингда энг юқори баҳолашди»,— деб айтди. Шунда мен унга жавобан: «Жуда хурсандман, лекин армияга бориш ниятим йўқ»,— дедим. Кейин 2 Тимўтийга 2:3 ни келтириб, аллақачон Исо Масиҳнинг аскари бўлганимни айтдим. Узоқ сукунатдан сўнг у менга: «Кетишинг мумкин»,— деди.\nВақт ўтиб, мен Огайонинг Цинциннати шаҳрида ўтган анжуманга бориб, Байтилда хизмат қилмоқчи бўлганлар учун мўлжалланган учрашувда қатнашдим. Милтон Хеншель биродаримиз: «Агар кимдир Шоҳлик учун жон куйдириб хизмат қилмоқчи бўлса, ташкилотимиз уни Байтилга таклиф қилиши мумкин»,— деб айтди. Мен Байтилда хизмат қилишга ариза тўлдирдим ва мени таклиф қилишди. 1954 йилнинг август ойидан бошлаб Бруклиндаги Байтилда хизматимни бошладим. Мана шу кунгача мен у ерда хизмат қилиб келяпман.\nБайтилда ҳамиша иш қизғин эди. Бир неча йил мобайнида мен босмахонадаги ва офис биноларидаги иситкичларни таъмирлардим, механик бўлиб ишлардим ва қулфларни тузатардим. Мен, шунингдек, Нью-Йоркдаги Анжуман Залларини таъмирлашда ёрдам берардим.\nБруклиндаги Байтилда офис биноларининг иситкичларини таъмирлаяпман\nМенга Байтилдаги эрталабки топинишда ва «Қўриқчи минораси» муҳокамасида иштирок этиш ҳамда жамоат билан ваъзгўйлик хизматида қатнашиш каби маънавий дастурлар жуда ёқарди. Бундай олиб қараганда, Яҳованинг Шоҳиди бўлган ҳар бир оила шундай маънавий тартибга риоя қилиши керак. Агар ота-оналар фарзандлари билан кундалик оятни муҳокама қилишса, мунтазам оилавий топиниш ўтказишса, жамоат йиғилишларида ва хушхабарни ваъз қилишда фаол қатнашишса, бутун оила маънан мустаҳкам бўлиши эҳтимолдан йироқ эмас.\nМен Байтил ва жамоатда кўплаб дўстлар орттирдим. Улардан баъзилари мойланган бўлиб, осмондаги мукофотини олиб бўлишган, қолган дўстларим эса «бошқа қўйлар» орасидан. Биламизки, Яҳованинг барча хизматчилари номукаммал ва байтилчилар ҳам бундан истисно эмас. Шунинг учун, биродарим билан келишмовчилик юз берса, ҳамиша тинчлик ўрнатишга ҳаракат қиламан. Бунда менга Матто 5:23, 24 даги сўзлар ёрдам беради. Тўғри, кечирим сўраш осон эмас, лекин айнан кечирим сўраш орқали кўп муаммолар осонгина ҳал бўлади-қолади.\nЁшим туфайли уйма-уй юришга қийналсам ҳам, барибир таслим бўлмаяпман. Мен хитой тилининг «мандарин» диалектини озгина ўрганганим учун кўча-кўйда хитойликларга ваъз қиламан. Бу менга завқ келтиради. Баъзида эрталабки хизмат пайтида қизиқиш билдирганларга ҳатто 30–40 тагача журнал тарқатаман.\nБруклинда (Нью-Йорк) хитойликларга ваъз қиляпман\nМен ҳатто Хитойда такрорий ташриф қилишга муяссар бўлдим! Бир куни мевалар растасининг реклама қоғозларини тарқатиб юрган хушчақчақ ёш қиз менга кулиб қўйди. Мен ҳам унга жилмайдим ва хитой тилида «Қўриқчи минораси» ҳамда «Уйғонинг!» журналларини бердим. У журналларни олиб, исми Катэ эканини айтди. Ўшандан кейин Катэ мени қачон кўрмаса, суҳбатлашиш учун доимо олдимга келарди. Мен унга мева ҳамда сабзавотларнинг инглизча номларини ўргатардим ва у сўзларни орқамдан қайтариб турарди. Шунингдек, унга Муқаддас Китобдаги оятларни тушунтириб, «Таълимотлар» китобини бердим. Лекин бир неча ҳафтадан кейин у ғойиб бўлди.\nБир неча ойдан кейин реклама қоғозларини тарқатиб юрган бошқа қиз мен таклиф қилган журналларни олди. Кейинги ҳафта у менга телефонни тутқазиб: «Хитойлик бир қиз сиз билан гаплашмоқчи»,— деди. Мен эса: «Хитойда ҳеч кимни танимайман»,— деб айтдим. Аммо у ўзиникида туриб олди ва мен телефонни олиб: «Салом, бу Робисон»,— деб ўзимни таништирдим. Шунда менга: «Робби амаки, бу мен, Катэ. Мен Хитойга қайтдим»,— деб жавоб қайтаришди. Мен: «Хитойга?» — деб сўрадим. Катэ жавобан: «Ҳа. Робби амаки, телефонни сизга берган қиз — менинг синглим. Сиз менга кўп яхши нарсаларни ўргатдингиз. Илтимос, унга ҳам шу нарсаларни ўргатинг»,— деди. Мен эса: «Албатта Катэ, қўлимдан келганини қиламан. Қаерда эканингизни айтганингиз учун раҳмат»,— дедим. Ўшандан бироз вақт ўтгандан кейин мен Катэнинг синглиси билан охирги марта гаплашдим. Хуллас, бу қизлар қаерда бўлишидан қатъи назар, Яҳова ҳақида билим олишда давом этишяпти, деган умиддаман.\nМана 73 йилдирки, Яҳовага хизмат қилиб келяпман. Яҳова менга қамоқда бетараф ҳамда садоқатли қолишимга ёрдам бергани учун жуда хурсандман. Бунинг устига, дадам менга қаршилик қилган пайтда, жигарларим таслим бўлмаганимни кўриб, жасоратга тўлишганини айтишди. Вақт ўтиб, ойим, опам, 2 та синглим ва 3 та укам сувга чўмишди. Ҳатто дадам муносабатини ўзгартириб, ўлимидан олдин бир неча марта йиғилишга боришга улгурди.\nХудо хоҳласа, оламдан ўтган оила аъзоларим ва дўстларим янги дунёда тирилишади. Севикли одамларимиз билан умрбод Яҳовага топиниш бизга қанчалар қувонч бағишлашини бир тасаввур қилиб кўринг! *\n^ 6- х.б. Корвин Робисон фойдаланган Муқаддас Китобнинг инглиз тилидаги таржимада ушбу оятда Аллоҳнинг исми Яҳова деб қайд этилган.\n^ 14- х.б. АҚШда руҳонийлар қонуний равишда ҳарбий хизматдан озод этилади.\n^ 32- х.б. Ушбу мақола чоп этилишга тайёрланаётганида, Корвин Робисон биродаримиз Яҳовага садоқатли қолиб ҳаётдан кўз юмди.


Аллоҳ суйган бандалар: Ёлғиз Аллоҳга бандалик қилиш (12)\nBy Камолиддин Иноятуллоҳ on\t 04/11/2019 АЛЛОҲНИНГ СУЮКЛИ БАНДАЛАРИ МАҚОЛАЛАР\nМуҳаббат беш қисмга бўлинади.\nАллоҳни яхши кўриш. Аллоҳни яхши кўришга йўл эса фақат Расулуллоҳ саллаллоҳу алайҳи ва салламга эргашиш билан бўлади. Бу ҳақда Аллоҳ таоло шундай деган: “Айтинг (эй Пайғамбар): “Агар Аллоҳни чиндан яхши кўрсанглар, менга эргашинглар ва зоҳиру ботинда менга иймон келтиринглар, шунда Аллоҳ сизларни яхши кўради ва гуноҳларингизни кечиради. Шубҳасиз, У мўмин бандаларининг гуноҳларини кечирувчи ва уларга меҳрибон Зотдир. Эй Пайғамбар, «Аллоҳга Унинг Китобига эргашиш билан итоат қилинглар, Пайғамбарга эса тириклигида ҳам, вафотидан кейин ҳам суннатларига эргашиш билан итоат қилинглар!» деб айтинг. Агар сиздан юз ўгиришса ва ўз куфру залолатларида қайсарлик билан давом этишса, улар Аллоҳнинг муҳаббатига лойиқ бўлмайдилар. Зеро, Аллоҳ кофирларни ёқтирмайди ” (Оли Имрон, 31-32).\nКўпгина инсонлар Аллоҳни яхши кўришни даъво қилсалар-да, лекин Раббимиз яхши кўрадиган ва рози бўладиган амалларни бажармаётганларига, ҳатто айримлари У зотнинг амрига қарши чиқиб, осийлик қилаётганига шоҳид бўласиз. Бундай кимсаларга Имом Шофеий роҳимаҳуллоҳ танбеҳ бериб шундай деган эди: “Аллоҳга муҳаббат изҳор этатуриб, яна осийлик ҳам қиласанми? Фасоҳат ўлчовида бу айни бемъниликдир. Агар муҳаббатинг чин бўлганда итоатда бўлар эдинг. Зеро, ошиқ маҳбубига бўйсинувчидир”.\nАллоҳга бўлган муҳаббатнинг шартлари\nАллоҳнинг амрларига итоат қилиш;\nАллоҳ қайтарган ишлардан тийилиш;\nАллоҳ хабар берган нарсаларни тасдиқлаш. Аллоҳ таоло деди: “Аллоҳ рост айтди” (Оли Имрон, 95);\nАллоҳ яхши кўрган нарсаларни яхши кўриш;\nАллоҳ ёмон кўрадиган нарсаларни ёмон кўриш: “(Эй Пайғамбар), Аллоҳга ва охират кунига иймон келтирадиган бирон қавмни Аллоҳ ва Пайғамбарига адоват қилган, Аллоҳнинг ва Пайғамбарининг амрларига хилоф қилган кимсаларни дўст тутаётганликларини ва уларга муҳаббат қўяётганликларини топа олмассиз” (Мужодала, 22);\nАллоҳнинг дўстларини яхши кўриш. Аллоҳнинг дўстлари – иймон ва тақво сифатига эга бўлган кишилардир. Аллоҳ таоло деди: “Билингларки, Аллоҳнинг дўстлари учун ҳеч қўрқув йўқ ва улар ғамгин ҳам бўлмайдилар. Улар Аллоҳга иймон келтирган ва тақво қилган кишилардир” (Юнус, 62-63);\nАллоҳнинг душманларига адоватда бўлиш. Аллоҳ таоло деди: “Эй иймон келтирганлар, яҳуд ва насороларни иймон аҳлига қарши иттифоқдош ва ёрдамчи тутмангиз! Яҳудлар бир-бири билан дўстлашади, насоролар ҳам худди шундай. Эй мўминлар, сизлардан кимки уларни дўст тутса, у ўшалар жумласидан бўлади ва унинг ҳукми ўшаларнинг ҳукмидадир. Албатта, Аллоҳ кофирларни дўст тутадиган золим қавмларни ҳаққа муваффақ қилмайди” (Моида, 51);\nАллоҳнинг китоби Қуръонга амал қилиш. Аллоҳ таоло деди: “(Эй Пайғамбар), Биз сизга Қуръонни ҳақни ўз ичига олган ҳолида, одамлар орасида сиз Аллоҳ ўзингизга ваҳий қилган ва кўрсатган ҳукмлар билан ажрим қилишингиз учун нозил қилдик” (Нисо, 105).\nAvvalgi maqolaЖонли эфир: Савол-жавоблар (10.04.2019)\nKeyingi maqola Саид ибн Мусайяб (2)


Жиззахнинг эски ўрдаси ҳудудида яшариш, янгиланиш авжида (фото) » Жиззах вилояти ҳокимлиги расмий ахборот сайти\nЖиззах вилояти ҳокимлиги » Янгиликлар » Жиззахнинг эски ўрдаси ҳудудида яшариш, янгиланиш авжида (фото)\nУшбу боғнинг қайта барпо этилиши нафақат ободонлаштиришда, балки халқимизнинг тарихий қадриятларини тиклашда ҳам муҳим аҳамият касб этади.\nБоғ барпо этилаётган Ўрда қўрғони ҳудуди Жиззах шаҳрининг қадимги тарихи, халқимизнинг миллий озодлик ҳаракатлари, ўтган асрнинг бошида бўлиб ўтган Жиззах қўзғалони билан бевосита боғлиқ.\n— Боғни янгидан қуришда Президентимизнинг ёшларга оид бешта муҳим ташаббусига доир лойиҳаларни амалга оширишга алоҳида аҳамият берилмоқда, — дейди Жиззах шаҳар ҳокимининг ўринбосари Суюн Силлиев. — Ҳозирда боғда ватанпарварликка, спортга доир жойлар, кутубхоналар, интернет кафелар, маънавий-маърифий масканлар барпо этилаяпти. Яқин кунларда Ўрда боғи шаҳримизнинг йирик дам олиш масканларидан бири бўлиши билан бирга ёшларни ватанпарварлик, миллий анъана ва қадриятларимизга ҳурмат руҳида тарбиялашга хизмат қиладиган обод манзилга айланади.\nШу мақсадда боғнинг асосий дарвозасидан киришда болалар учун иккита замонавий аттракцион, ёшлар коворкинг маркази барпо этилади. Боғда иккита кутубхона, жумладан, битта мутолаа маркази бунёд этилаяпти. Болалар ва ёшлар учун 2 та сунъий қопламали спорт майдони, 2 та сув ҳавзаси, айланма велоспорт йўлаги, картинг йўли барпо этилмоқда.\nҲозирда боғ замонавий шаҳарсозлик талаблари асосида реконструкция қилиниши билан бирга ҳудуднинг тарихий иншоотларини, экологик хилма-хиллигини сақлаб қолиш учун 24 хил мевали ва манзарали 1 минг 800 туп дарахт, "Бобо якка" тарихий обидасининг муҳофазаси таъминланади. Қурилаётган иншоотларнинг асосий қисми тадбиркорлар томонидан амалга оширилмоқда.\nБоғни мамлакатимиз Мустақиллигининг 28 йиллик тўйига тўёна сифатида халқимизга тортиқ этиш учун қурилиш ишлари жадаллик билан амалга оширилмоқда.\nЗоминдаги сиҳатгоҳда мамлакатимизда амалга оширилаётган кенг кўламли ислоҳотлар тарғиботи бўлиб ўтди


Олмаотада яна танга қадрсизланишига қарши митинг ўтди\nОлмаотадаги танга девальвациясига қарши ўтказилган акция иштирокчилари, 2014 йилнинг 16 феврали.\nЯкшанба куни Қозоғистоннинг Олмаота шаҳрида маҳаллий валюта – танга девальвацияси туфайли юзага келган ижтимоий муаммоларни ҳал қилиш талаби билан митинг бўлиб ўтди.\nОзодликнинг қозоқ хизмати хабарига кўра, кечаги митингда қўлга олинган уч аёлга суд томонидан жарима солинган, митингда ушлаб кетилган бошқа бир неча фаол эса тушунтириш хати олинганидан сўнг қўйиб юборилган.\nШанба куни Олмаотада юздан зиёд одам танга девальвациясига қарши акцияда иштирок этганди. Уларнинг ўттиздан ортиғи қўлга олинган ва аксариятига маъмурий жарима белгиланган.\nЭслатиб ўтамиз, 11 февраль куни Қозоғистон Миллий банки танганинг айирбошлаш курсини аввалги даражада ушлаб туришдан воз кечган, пировардида қозоқ миллий валютаси саноқли соатлар ичида 19 фоизга қадрсизланганди.


ИЖТИМОИЙ ТАРМОҚЛАР ВА УЛАРНИНГ ХАВФ-ХАТАРИ - Баҳоуддин Нақшбанд ёдгорлик мажмуаси маркази\nИЖТИМОИЙ ТАРМОҚЛАР ВА УЛАРНИНГ ХАВФ-ХАТАРИ\n18 май 2021 й.\nИЖТИМОИЙ ТАРМОҚЛАР ВА УЛАРНИНГ ХАВФ-ХАТАРИ Кўплаб тадқиқотчилар таъбирича, инсоният янги тамаддунга қадам қўйганини ҳар нафасда ҳис қилмоқда. Бутун дунёда қадриятлар алмашиши, интеграциялашув, глобаллашув, агар таъбир жоиз бўлса, маданиятлар аралашуви, синтезлашуви жараёни кечаётган ҳозирги пайтда ўзга урф-одатларга, маънавий тамойилларга мойил бўлиши табиий ҳол. Бугунги глобаллашув даврида ахборот тарқатиш ниҳоятда замонавий қиёфага кирди. Интернет тармоғининг жадал ривожланиши жамият ҳаётини тубдан ўзгартириб юборди. Одамлар иш кунини интернетдан бошлаб, у билан якунлайдиган бўлиб қолмоқдалар.\nУшбу жараён нафақат катталарга, ҳатто болалар психологиясига ҳам таъсир қилмоқда. Фарзандларимиз жажжи маънавий дунёсини эгаллаш борасида турли ахборот расталаридан ташқари яна мафкуравий бозорларда ҳам “савдо” кетмоқда. Болалар онг-у шуурини эгаллаш қуролларидан бири компютердаги интернет тармоғи ҳисобланиб, у бошқа воситаларга қараганда етакчилик қилмоқда. Бугун компютер технологиялари ҳаётимизда мустаҳкам ўринга эга, компютер саводхонлиги кўрсаткичи эса кўп ҳолларда инсоннинг юқори савиясини белгилаб берадиган омилга айланиб бормоқда. Эндиликда компютерда ишлашни билмайдиган ходимни яхши мутахассис дейиш қийин. Агар ўтган асрнинг 90-йиллари ўрталарида ёшларнинг энг севимли машғулотлари мусиқа тинглаш ва телекўрсатувлар кўриш бўлган бўлса, ҳозирги пайтда эса компютер ва интернет аввалги қизиқишларни ёш авлод ҳаётидан сиқиб чиқарди. Замонамиз ёшларининг 70 фоизи ўз қизиқиш ва севимли машғулотлари ҳақида сўз юритганда спорт, дўстлар билан суҳбатлашиш, маънавий ва маданий ҳордиқ чиқариш билан бир қаторда компютер технологиялари, интернетга бўлган қизиқишини биринчи ўринда тилга олади.\nШу боис улар уйда ҳам интернетга уланиш имкони бўлишини хоҳлаши табиий. Лекин, мутахассисларнинг фикрича, ёши ўнга етмаган бола одатда мустақил равишда интернетдан «фойдаланиш учун зарур бўлган танқидий, таҳлилий фикрлаш ва шу асосда маълумотларни фарқлаш уларни ажрата билиш, қобилиятига эга эмас. Шу сабаб сўнгги пайтларда интернет орқали таҳдид этиш ҳолатлари кўп кузатилмоқда. Бу каби тармоқ безорилигининг энг биринчи қурбонлари айнан ёшлар қатлами, хусусан, ўсмирлар ҳисобланади. Бугунги кунда интернет тармоғида келадиган баъзи бир ножўя маълумотлардан эҳтиёт бўлайлик.\nПешку туман “Хўжа Бешик” жомеъ масжид\nимом - хатиби Н.Жумаев


Эрон президенти Обамани Теҳронга қарши санкцияларни узайтирмасликка чақирди\n28 январ 2021, Тошкент вақти: 03:44\nЭрон президенти Ҳасан Руҳоний АҚШ президенти Барак Обамани Теҳронга қарши жорий этилган санкцияларни АҚШ Сенати маъқуллагандек 10 йилга узайтирмасликка чақирди.\n4 декабрь куни Эрон парламентида чиқиш қилган Руҳоний санкцияларни узайтириш Теҳрон ва қудратли давлатлар ўртасида ўтган йилда имзоланган шартномага зид бўлишини таъкидлади.\n1 декабрь куни АҚШ Конгресси “Эрон санкциялари акти”ни узайтириш учун овоз берди. Қонун лойиҳаси энди Оқ уйга юборилади. Президент уни кўриб чиқиб, имзолаши кутилмоқда.\nАҚШ расмийлари янги қонун лойиҳаси Теҳрон билан эришилган келишувга зид эмаслигини аниқлашганини айтишмоқда. Ўтган йилда эришилган келишувга кўра, Теҳронга қарши халқаро санкциялар бекор қилинган, эвазига Эрон ўз ядровий дастурини қисқартириш мажбуриятини зиммасига олган эди.\nАҚШ томонидан Эронга қарши жорий қилинган алоҳида санкциялар 31 декабрь куни тугайди.\nРуҳоний санкциялар тугашига йўл очиб бериш Обаманинг “вазифаси” эканлигини таъкидлади. Эрон президенти агар санкциялар узайтирилса, Эрон тезкорлик билан жавоб қайтаришини айтди.\nЎтган ойда Эрон олий раҳбари Оятуллоҳ Али Хоманаий ҳам АҚШ санкцияларни узайтирса, Теҳрон бунга жавоб қайтариши ҳақида огоҳлантирган эди.


Пул эмас, лафз инфляцияга учрамоқда\n27.04.2018 14:02 0 2187\n— Муҳтарам устоз, «Қарз муносабатларни бузади» дейишади. Бунга сабаб кейинги пайтларда қарз олиб қайтармайдиганлар кўпайгани бўлса керак. Сизга пул эмас, одамларнинг лафзи инфляцияга учраётгандай туюлмаяптими?\n— Аслида, қарз кишилар ўртасидаги муносабатларни бузмайди, аксинча, мустаҳкамлашга хизмат қилади. Агар қарз олувчи ҳам, берувчи ҳам имон-эътиқодли, инсофли одамлар бўлса! Афсуски, сиз айтгандек, бугун бировдан қарз олиб, қайтармайдиганлар ҳам йўқ эмас. Бу лафзсизликдир. Лафзсизлик эса ёлғоннинг бир тури, ёлғон — гуноҳи кабиралардандир.\nҚарз олиб, қарз беришнинг шариатда айби йўқ. Пайғамбаримиз Муҳаммад Мустафо саллоллоҳу алайҳи васаллам ҳам қарз олиб, қарз берганлар. Фақат ҳаммаси ўз ўрни ва вақтида бўлган. Ҳозир бир киши бошқасидан ялиниб қарз олади, тилхат ҳам беради, лекин белгиланган муддат етганда, дарагини тополмайсиз. Ҳаётда ҳар хил вазиятлар бўлади, баъзан айтилган муҳлатда пулни тўғрилай олмаслик мумкин, лекин шуни қарз берган кишига тушунтирса бўлади-ку. Йўқ, тушунтириш ҳам, узр ҳам, пулни қайтариш ҳам йўқ. Пулни йиға олмаганлар-ку, майли, эҳтимол, гуноҳи енгилроқ бўлар, аммо бор бўла туриб, қарзини узмай юриш зулмдир. «Саҳиҳул Бухорий»да келтирилган: «Абу Ҳурайра розияллоҳу анҳудан ривоят қилинади: «Набий саллоллоҳу алайҳи васаллам: «Имконияти бор одамнинг қарзни бермай, чўзиши зулмдир...», дедилар».\nСеҳр-жодунинг яратилишидаги ҳикмат нелигини биласизми?\nҚарз жуда нозик масала. Унинг ҳисоби қаттиқ. Кимдир вафот этса, албатта, ворислари, яқин инсонлари унинг қарзини ўз зиммаларига олишади. Нега? Сабаби қарздор одамга Қиёматда Аллоҳ таоло: «Эй бандам, мен сен билан ўзимнинг орамдаги бузилган ҳақларни кечиб юборишим мумкин, лекин сен билан бошқа бандаларим орасидаги ҳақлардан кечолмайман, уларнинг розилигини ол», дер экан. Агар банда қарздор ҳолда вафот топиб, яқинлари ҳам унинг қарзини узиб қўймаган бўлса, охиратда ҳақдорни рози қилмагунча тинч қўйилмас экан. У пайтда одамда қилган амалларидан бошқа нимаси бўлади? Ҳеч нарса. У ўзининг савобларидан бериб қутулар экан. Савоби қолмаса, ўша қарз берган кишининг гуноҳларини олиб, қутулар экан.\nШунинг учун, азизлар, одамларнинг ҳақидан ҳазар қилмоғимиз шарт. Қарз олсак, тўғри ниятда, насиб этса, узаман, деган ниятда олайлик. Шунда Аллоҳ ҳам бизга ёрдам беради. Еб кетиш ёки ҳа, бир куни бераман-да, қочиб кетармидим, деган мақсадда қарз олган одам барака топмайди.\nСаволга Ўзбекистон мусулмонлари идораси раисининг ўринбосари, шайх Абдулазиз Мансур жавоб берди.\n«Маънавий ҳаёт» журналидан олинди.\nқарздорлик Абдулазиз Мансур лафз\nЖамият 20/10, 12:11\nСолиқ қўмитаси ва МИБ иштирокида видеоселектор ўтказилди\nЖамият 15/09, 19:13\nИқтисодиёт 27/06, 20:50\nБир ойда 85,9 млрд. сўмлик солиқ қарзлари ундирилди


МАМЛАКАТ ТАРАҚҚИЁТИ ТАЪЛИМ ТАРАҚҚИЁТИДАН БОШЛАНАДИ - Ўзбекистон овози газетаси\nЎзбекистонда инновацион тараққиётни ривожлантириш, таълим тизимини сифат жиҳатдан ўзгартириш ва ислоҳ қилишда Корея Республикаси тажрибасидан ибрат олса арзийди. Бир инсон умрига тенг муддат мобайнида бу мамлакатда дунё аҳлини ҳайратга соладиган даражада амалга оширилган ислоҳотлар, биринчи навбатда, жанубий кореяликларнинг ўз кучи, салоҳияти, иқтидорига таянишига асосланди.\nЎзбекистон ўз ижтимоий-иқтисодий тараққиётида, жамият ҳаётининг ҳамма соҳаларида туб ўзгаришлар ва янгиланишлар даврини бошидан кечирмоқда. Жаҳон ҳамжамиятида ниҳоятда катта қизиқиш уйғотаётган ушбу ислоҳотлар, энг аввало, халқимиз турмуш шароитини сифат жиҳатидан янги поғонага кўтаришга йўналтирилганлиги билан эътиборлидир.\nКучли ижтимоий сиёсатни қудратли иқтисодий салоҳиятга таянган ҳолдагина муваффақиятли амалга ошириш мумкин. Давлатнинг кучли ижтимоий сиёсати таълим, соғлиқни сақлаш, маданият, спорт муассасалари ва иншоотларини барпо этиш, уларни энг замонавий технологиялар асосида жиҳозлаш, оналик ва болаликни, кам таъминланган аҳолини ишонарли ҳимоя қилиш, йўл-транспорт, муҳандислик-коммуникация инфратузилмаларини ривожлантириш ва модернизациялашда ўз ифодасини топади. Бу давлат бюджетидан ижтимоий соҳага катта маблағ ажратишни талаб этади.\nКучли ижтимоий сиёсат инсон капиталини бойитишга, мамлакат қудрати ва рақобатбардошлигини оширишга хизмат қилади. Буни Жанубий Корея мисолида кўриш мумкин.\nХХ асрнинг биринчи ярмида Жанубий Корея Япониянинг мустамлакаси эди. 1950-1953 йилларда бўлиб ўтган фуқаролар урушидан кейин мамлакат иқтисодиёти мутлақо издан чиқди. 1960 йилда Жанубий Кореяда аҳоли жон бошига тўғри келадиган ялпи ички маҳсулот атиги 80 АҚШ долларини ташкил этарди. Бу кўрсаткич Африкадаги энг қашшоқ мамлакатлар даражасига тўғри келарди.\n60-йиллар бошида мамлакат аҳолисининг атиги тўртдан бир қисмигина ўрта маълумотли эди. Шунинг учун асосий эътибор умумтаълим, ўрта махсус ва олий таълим муассалари сонини кўпайтириш, аҳолининг саводхонлиги ва замонавий билимларини оширишга қаратилди. Бу илм-фанни жадал ривожлантириш, саноатни тиклаш ва модернизация қилиш, қишлоқ хўжалиги ишлаб чиқариши самарадорлигини ошириш учун олим ва мутахассислар, юқори малакали конструкторлар ва муҳандислар, агрономлар ва мелиораторлар тайёрлашда мустаҳкам пойдевор бўлди.\nБугунги кунда аҳоли сони 51 миллиондан ортиқ мамлакатда 419 университет ва олий таълим муассасаси мақомига эга коллежлар фаолият олиб бормоқда. Ўрта умумтаълим мактабини тугаллаган мамлакат ёшларининг 75 фоизи талабалар сафидан ўрин олади. Олий таълим муассасаларида 100 мингдан кўпроқ чет эллик талаба таҳсил олаётган Жанубий Корея яқин йиллар ичида улар сонини икки бараварга оширишни режалаштирмоқда, чунки бу соҳа ҳам давлатга катта даромад келтирмоқда.\nБугунги кунда Жанубий Корея иқтисодий қудрати бўйича (мамлакатнинг ялпи ички маҳсулоти ҳажми 1,85 триллион АҚШ долларига тенг) жаҳонда 14 ўринга кўтарилди. Аҳоли жон бошига тўғри келадиган ялпи ички маҳсулот эса 27221,5 АҚШ долларига етди. Жанубий Корея саноати ривожланган янги давлатлар пешқадамларидан биридир. Унинг индустриясида ядровий реакторлар ва робот техникаси, ахборот-коммуникация технологиялари маҳсулотлари, автомобилсозлик ва кемасозлик каби соҳалар муҳим ўрин тутади. Мамлакат бизнесни юритишнинг енгиллиги бўйича жаҳонда бешинчи ўринда туради. Бу ердаги мавжуд 8 эркин иқтисодий ва эркин инвестиция зоналарида чет эл сармоядорлари учун жуда қулай шарт-шароитлар яратилган.\nЖанубий Кореянинг миллий иқтисодиётни тарихан қисқа муддатда равнақ топтириш тажрибаси жаҳон мамлакатлари, шу жумладан Ўзбекистон учун ҳам ибратлидир. 2017-2021 йилларда мамлакатни ривожлантиришнинг бешта устувор йўналиши бўйича Ҳаракатлар стратегиясида мактабгача таълим муассасалари, умумий ўрта таълим, ўрта махсус ва олий таълим сифатини яхшилаш бўйича белгиланган чора-тадбирлар бунга мисол бўла олади.\nКейинги икки йилда Ўзбекистон Республикаси Президенти ва Вазирлар Маҳкамасининг таълим соҳасига доир етмишдан кўпроқ фармон, қарор ва фармойишлари қабул қилинди. Ушбу ғоят муҳим ҳуқуқий ҳужжатлар мамлакатда таълим тизимини том маънода сифат жиҳатдан ўзгартириш ва янгилаш жараёнлари учун асос бўлди.\nТаълим тизимининг муҳим бўғини бўлган мактабгача таълим тизимини янада такомиллаштириш мақсадида тузилган Мактабгача таълим вазирлиги эндиликда мактабгача таълим муассасаларининг давлат ва нодавлат тармоғини кенгайтириш асосида болаларни ҳар томонлама интеллектуал, маънавий-эстетик, жисмоний ривожлантириш ҳамда уларни мактабга тайёрлаш сифатини тубдан яхшилашга хизмат қилади.\n11 йиллик таълим қайта тикланди, умумтаълим мактабларига эътибор кучайтирилди. Таълим тизимидаги инновация ва креатив ёндашувлар асосида Муҳаммад Хоразмий ва Мирзо Улуғбек номлари билан аталадиган, аниқ фанлар чуқур ўқитиладиган махсус мактаблар ташкил этилмоқда. Ёшларнинг жаҳон андозаларига мос шароитларда замонавий билим ва касб-ҳунарларни эгаллашлари, жисмоний ва маънавий жиҳатдан етук инсонлар бўлиб вояга етишларини таъминлаш, уларнинг қобилият ва истеъдоди, интеллектуал салоҳиятини рўёбга чиқаришга тубдан янгича ёндашувлар кузатилмоқда.\n2017-2021 йилларда олий таълим тизимини комплекс ривожлантириш дастури изчил амалга оширилмоқда. Янги ташкил этилган институт ва филиаллар ҳисобидан олий таълим муассасалари сони 81 тага, ҳудудлардаги филиаллар 15 тага, хорижий университетлар филиаллари 7 тага етди. Олмалиқда Москва пўлат ва қотишмалар институти, Тошкентда АҚШнинг Вебстер университети филиалини ташкил этиш бўйича келишувга эришилди. Иқтисодиётнинг реал секторидаги талаб ва эҳтиёждан келиб чиқиб, олий таълим муассасаларида сиртқи ва кечки бўлимлар очилди.\nДавлат ижтимоий сиёсатида соғлиқни сақлаш тизимини такомиллаштиришга алоҳида эътибор берилаяпти. Ҳудудлар аҳолиси учун қулай бўлган, сифатли ва замонавий тиббий ёрдам кўрсатиш, касалликларни барвақт аниқлаш мақсадида масофадан туриб профилактика қилишни таъминлайдиган «Ақлли тиббиёт» ва «Ягона тиббий ахборот маркази» концепцияларини ўз шароитимизга мослаштириб татбиқ этиш чоралари кўрилмоқда. Она ва бола саломатлигини асраш учун 2018 йилда 46 туман ва шаҳар тиббиёт бирлашмаси негизида туманлараро перинатал марказлар ташкил этилади.\nМамлакатимизда миллий инсон капиталини ошириш бўйича кўрилаётган кенг кўламли чоралар иқтисодиётимизни ривожлантириш суръатларини жадаллаштириши билан бир қаторда аҳолининг турмуш шароити ва сифатини яхшилаш, уларнинг ижтимоий ҳимоясини кучайтиришга хизмат қилиши шубҳасиздир.


Би-би-сига айтаман: “Оиламни Ўзбекистондан чиқаришмаяпти...” - BBC News O'zbek\nБи-би-сига айтаман: “Оиламни Ўзбекистондан чиқаришмаяпти...”\nImage caption Султонбек Саудияда оиласини кутмоқда\nБи-би-си Ўзбек хизмати текширишларига кўра, сўнгги пайтлар Ўзбекистон вилоятларида сунъий тўсиқ воситаси сифатида қўлланиладиган чиқиш визасига доир вазият устидан яна назорат кучайтирилган.\nВилоятларда чиқиш визаси учун мурожаат қилганлар асоссиз суҳбатларга тортилаётгани, айрим ҳолатларда бирор бир изоҳ берилмасдан виза берилмаётгани ҳақида хабарлар бор.\nСобиқ хокимият ходимларидан бирининг айтишича, маҳаллий мулозимларга чет элга чиқаётганларни назорат этиш бўйича Тошкентдан берилаётган буйруқ ва айни масалада ортиқча ваҳима қилиш аксариятни чўчитиб қўйган.\nЎз мансаби ва рўзғори ташвишида бўлган ва аниқ бир дастурамал берилмаган вилоятдаги мулозимлар эса, хорижга чиқиш масаласида рад жавоб беришни осонроқ деб билишади.\nХоразмлик Султонбек Султонов ҳам Би-би-си Ўзбек хизматига мурожаат қилар экан, бир неча йиллардан бери ўз рафиқаси ва фарзандлари учун чиқиш визаси ололмаётганидан арз қилган.\nҲозирда Саудия Арабистонининг Мадина шаҳридаги университетда таълим олаётган Султонбекнинг ёзишича, унинг рафиқаси ва фарзандлари Хоразм вилоят ички ишлар бошқармасига икки бор чиқиш визаси олиш учун ариза топширган.\nАммо ҳеч бир изоҳсиз унинг оиласига чиқиш визаси рад этилган.\nСўнгги бор унинг оиласи ариза топширганидан бери эса беш ой ўтган экан.\n“Ҳукумат халқдан, халқ ҳукуматдан қўрқади...”\nImage caption Султонбек оиласига берилган рад жавоби\nЧиқиш визаси одатда инсон ҳуқуқлари фаоллари, мустақил журналистлар ва диндорларнинг ҳаракатларини чеклаш учун восита сифатида қўлланилади.\nТошкентлик мустақил журналист эса, мустақиллик йилларида айнан чиқиш визаси билан боғлиқ коррупция туфайли юзлаб мулозимлар анча бойиб кетишганини айтади.\n“Ҳеч ким бу соҳа ҳукумат учун ҳам сиёсий ва ҳам иқтисодий манфаат келтиришига шубҳа қилмайди. Аммо энг ёмони вилоятдаги майдароқ мулозимларнинг бир-иккитаси ишдан кетганидан кейин ҳозир чиқиш визасини олиш яна қийинлашди. Ҳаммаси ўзидан қўрқади. Авваллари қаерга чиқсангиз ҳам “туризм, Туркия” деб ёзардингиз, ҳозир қайтага Туркия десангиз, соатлаб сўроқ қилишади”, дейди.\n“Аслида халқ ҳукуматдан, ҳукумат эса халқдан қўрқиб қолган шу кунлар...Қўлидан иш келадиганлар четга кетиши аввалдан бор гап. Шу кунлар оддий намозхонлар ҳам иложини топиб ҳижрат қилмоқда. Маҳалламизда туппа-тузук тужжор йигит бор эди. Ўзи намозга чиқиб юрарди. Университетни тугатган. Хотини ўзбекча қилиб рўмол ўраб юрарди. Икки –уч марта кўрганимда, сал хафа бўлиб гапирганди, кимдир суриштирибди намоз ўқишини... Яқинда у ҳам болаларини билан бир кечада чиқиб кетибди”, дейди бошқа бир журналист.\nШўролар тузуми ҳақида деярли ҳар чиқишида ёзғириб турадиган президент Ислом Каримов, кузатувчиларга кўра, ўз мамлакатида Шўроларнинг энг ёмон анъаналарини сақлаб қолган.\n16 Апрел 2015\n'Ўзбекистонда чиқиш визасини 5 кунда ҳам олиш мумкин'\nТаниқли инсон ҳақлари фаоли Суръатбек Икромовга чиқиш визаси берилмаяпти


Ширкдан огоҳлантирув ва ундан қўрқишликнинг вожиблиги » Тавҳид\nШиркдан огоҳлантирув ва ундан қўрқишликнинг вожиблиги\n1,245 марта ўқилган\nМусулмонга Аллоҳ жалла ва аълани ғазаблантириб, аччиғини чиқарадиган ҳар қандай гуноҳга қўл уриб қўймоқликдан қўрққан ҳолатда ҳаёт кечиришлиги вожибдир. Банда ундан қўрқиб, сақланишликка ҳарис бўлишлиги ва ундан ўзини узоқ қилиш учун кўп тиришмоқлиги вожиб бўладиганларнинг энг улкани – Аллоҳ жалла ва аълага ширк келтиришликдир.\nШундай, Аллоҳ жалла ва аълага ширк келтиришлик гуноҳларнинг энг улкани ва энг хатарлисидир. У энг оғир зулм ва энг катта жиноятдир. У мағфират қилинмайдиган гуноҳдир. Аллоҳ жалла ва аълага ширк келтиришлик рубубиятни оёқости қилиш ва улуҳиятга нуқсон етказмоқ, ҳамда борлиқнинг Рабби жалла ва аълага бадгумонликдир. Аллоҳ жалла ва аълага ширк келтиришлик Ундан ўзгасини Унга тенг қилмоқ ва ҳожатманд, нуқсон эгасини Буюк, Беҳожат (Зот) жалла ва аълага тенглаштиришликдир. Аллоҳ жалла ва аълага ширк келтирмоқлик шундай гуноҳки, ундан хавфсирашимиз ундан ўзга ҳар қандай бошқа ишдан хавфсирашимиздан улканроқ бўлмоқлиги вожиб бўлади. Бу ўринда Аллоҳнинг Китоби ва Пайғамбар соллаллоҳу алайҳи ва салламнинг суннатларида бир қанча ҳужжат ва далиллар мавжудки, агар банда шулар борасида чуқур ўйлаб, назар ташлайдиган бўлса, қалбининг тўрига ширкдан хавфсирашлик, ундан ҳазир бўлишлик ва унга тушиб қолишдан сақланишлик жо бўлади. Ана шулардан Аллоҳ жалла ва аъланинг Нисо сурасининг икки ўрнидаги ушбу қовлидир: «Албатта Аллоҳ Ўзига (бирон нарсанинг) шерик қилинишини кечирмас. Шундан бошқа гуноҳларни Ўзи хоҳлаган бандалари учун кечирур» (Нисо: 48). Оятда очиқ-ойдин баён қилиняптики, кимда-ким Аллоҳ табарока ва таолога бирор нарсани ширк келтирган ҳолда йўлиқса, бас, у Аллоҳнинг мағфиратига умид қилмасин. Балки унинг охир-оқибат борар жойи абадул-абад жаҳаннам олови бўлиб, на унга (иккинчи бор ўлиш) ҳукм қилиниб, ўла олур ва на ундан (жаҳаннам) азоби енгиллатилур. Аллоҳ таоло айтганидек: «Кофир бўлган кимсалар учун эса жаҳаннам ўти бордирки, на уларга (иккинчи бор ўлиш) ҳукм қилиниб, ўла олурлар ва на улардан (жаҳаннам) азоби енгиллатилур. Биз ҳар бир кофирни мана шундай жазолармиз. Улар у жойда: «Парвардигоро, бизларни (бу азобдан) чиқаргин, бизлар қилиб ўтган амалларимиздан бошқа яхши (амалларни) қилурмиз», деб дод-вой қилурлар. Ахир Биз сизларга эслатма оладиган киши эслатма олгудек узун умр бермаганмидик?! Сизларга огоҳлантиргурчи (пайғамбар) ҳам келган эди-ку! Бас энди азобларингизни тотаверинглар! Энди золим кимсалар учун бирон ёрдамчи бўлмас!» (Фотир: 36-37). Мушрик қиёмат куни нидо қилиб, дунёга иккинчи бор қилган қилмишидан ўзга бир солиҳ амал қилишлик учун қайтарилмоғини сўрайди. Бас, унга ижобат қилинмайди. Унга (иккинчи бор ўлиш) ҳукм қилинмоғини сўрайди ўлмоқ истагида. Бунга бирор жавоб топмайди. Унга бир кунга бўлса-да азоб енгиллатилмоғини сўрайди. Бироқ бунга жавоб топмайди. Балки жаҳаннам оловида абадул-абадга қолиб кетади. Дўзах аҳлига энг улкан ва энг шиддатли оятлардан бири Аллоҳ таолонинг Наба сурасидаги ушбу қовлидир: «Бас, (эй кофирлар, Бизнинг азобимизни) тотиб кўринглар! Энди Биз сизларга фақат азобнигина зиёда қилурмиз!» (Наба: 30).\nИймон келтирган қалбларга ширкдан хавфсирашликни жалб қиладиган нарсалардан яна солиҳ зотлар, (Аллоҳга тавҳид ила) қурбат ҳосил қилган пайғамбарларнинг ҳолатлари ва ушбу улкан гуноҳдан хавфсираганликларини чуқур ўйлаб кўрмоқлигимиздир. Ушбу ўринда тўғри йўлдагиларнинг имоми, Аллоҳ ўзига холил тутган, ўз қўли билан санамларни синдирган, Аллоҳни (ибодатда) яккаламоқликка чорлаган ва ушбу ишда улуғ ўрин эгаллаган Иброҳим алайҳиссаломнинг дуоларини ўйлаб кўрмоқлигимиз етарлидир. Дуолари асносида шундай дегандилар: «Мени ва болаларимни бутларга ибодат қилишдан йироқ қилгин. Парвардигорим, у бутлар кўпдан-кўп одамларни йўлдан оздирдилар. Бас, ким менга эргашса, ана ўша мендандир (яъни менинг динимдадир). Ким менга исён қилса, яна Ўзинг мағфиратли, меҳрибонсан (яъни, ундай кимсаларни ҳам ҳақ йўлга ҳидоят қилишга қодирсан)» (Иброҳим: 35-36). Тўғри йўлдагиларнинг имоми алайҳиссалоту вассалам борасида ўйлаб кўринг, Аллоҳ жалла ва аълага ўзлари ва фарзандларини санамларга ибодат қилишдан узоқ қилишини дуо қиляптилар. Яъни, у кишини улар-(санамлар)дан узоқ бир томонга қилиб, асло яқинлаштирмаслиги, ҳамда унинг восита ва сабабларидан иборат бирор нарсага қўл уриб қўймасликни (сўраяптилар). Иброҳим ат-Таймий роҳимаҳуллоҳ ушбу оятни ўқиб, шундай дедилар: «Ким ҳам Иброҳимдан кейин синовдан ҳотиржам бўларди». Яъни, Иброҳим Холил алайҳиссалом ширкдан қўрқиб, ушбу буюк дуони қилган эканлар, энди у кишидан ўзгаси синовдан қандай ҳотиржам бўлсин?!\nПайғамбаримиз соллаллоҳу алайҳи ва саллам ҳар куни тонг отганда уч мартта ва кеч кирганда уч мартта шундай дердилар: «Аллоҳумма инний аъувзу бика минал куфри вал фақри ва аъувзу бика мин аъзабил қобр» (Аллоҳим мен Сендан куфр ва фақирликдан паноҳ сўрайман. Ва Сендан қабр азобидан паноҳ сўрайман). Ушбу дуони тонгда уч маротаба ва кеч кирганда уч маротаба қайтарардилар. Яна у киши саҳиҳайн ва бошқаларда ворид бўлганидек ўз дуоларида шундай дердилар: «Аллоҳумма лака асламту ва бика ааманту ва аълайка таваккалту ва илайка анабту ва бика хоосамту. Аъувзу би иззатика ла илаҳа илла анта ан тудилланий. Фа Антал Ҳайюллазий ла ямуту. Вал жиинну вал инсу ямутун» (Аллоҳим Сенга таслим бўлдим, Сенга иймон келтирдим, Сенга таваккул қилдим, Сенга тавба-тазарру қилдим ва Сен сабаблигина хусуматлашдим. Сендан ўзга ҳақ илоҳ йўқки, мени адаштиришингдан Иззатинг ила паноҳ сўрайман. Сен ўлмайдиган тириксан. Жин ва инс эса вафот этади). Бу борадаги ҳадислар кўпдир. Умму Салама розияллоҳу анҳо Росулуллоҳ соллаллоҳу алайҳи ва салламнинг энг кўп қиладиган дуолари қуйидагича эканини айтадилар: «Аллоҳумма, я мусоррифал қулуб, сорриф қулувбана аъла тоъатик» (Аллоҳим, эй қалбларни ўзгартирувчи, қалбларимизни Ўзингнинг тоатинга буриб қўй). Айтадиларки: «Эй Росулуллоҳ, ахир қалблар ўзгарадими?», дедим. У киши: «Ҳа. Ҳар бир қалб Раҳмоннинг бармоқларидан икки бармоқ орасидадир. Уни хоҳлаганича ўзгартиради. Агар хоҳласа уни тўғирлайди ва агар хоҳласа уни (йўлдан) оздириб қўяди», дедилар.\nУшбу бобда келган далиллардан яна муснад ва бошқаларда ворид бўлганки, Пайғамбар соллаллоҳу алайҳи ва саллам саҳобалар розияллоҳу анҳумга шундай дедилар: «Сизлар ҳақингизда қўрқадиганларимнинг энг хафвлиси кичик ширкдир». У ҳақида сўрашганди: «Риёдир», дедилар.\nУламолар айтишдики: Пайғамбар соллаллоҳу алайҳи ва саллам саҳобалари борасида – ҳолбуки уларнинг тоат ва тавҳидда қай даражада эканлари маълумдир – кичик ширкдан қўрққан эканлар, энди улардан қуйидагилар ва тавҳиду ибодатда улар адо этган ишнинг ўндан бирига ҳам етолмаганлар ҳоли не кечаркин?! «Адаб ал-Муфрад» китобида «Ҳасан» санад ила ворид бўлган ҳадис бўлиб, уни қўллаб-қувватлайдиган бошқа ҳадислар ҳам мавжудки, Пайғамбар соллаллоҳу алайҳи ва саллам шундай дедилар: «Ширк сизларнинг орангизда ўрмалаб кетаётган чумолидан-да махфийроқдир». Баъзи саҳобалар айтишдики: «Ахир ширк Аллоҳ яратувчи бўла туриб, Унга тенгдош исбот қилишлик эмасми эй Росулуллоҳ?». У киши соллаллоҳу алайҳи ва саллам: «Жоним Унинг Қўлида бўлган Зотга қасамки, албатта ширк сизларнинг орангизда ўрмалаб кетаётган чумолидан-да махфийроқдир», дедилар. Сўнг Пайғамбар соллаллоҳу алайҳи ва саллам шундай дедилар: «Сизларни бир нарсага йўллаб қўймаймики, агар уни айтсангиз Аллоҳ сизлардан ширкнинг ози ва кўпини кетказади». Улар: «Албатта (йўллаб қўйинг) эй Росулуллоҳ», дедилар. У киши: «Шундай дейсизлар: Аллоҳумма иннаа наувзу бика ан нушрика бика ва наҳну наъламу, ва настағфирука лима ла наъламу (Аллоҳим, биз Сендан Сенга билган ҳолатимизда ширк келтиришликдан паноҳ сўраймиз. Ва Сендан билмаган нарсаларимиздан мағфират сўраймиз)», дедилар. Ушбу дуони ёд олиб, такрор айтиб юрмоқлигимиз лозим бўлади.\nШиркдан хавфсирашликка олиб борадиганлардан яна кўплаб ҳадисларда Пайғамбар соллаллоҳу алайҳи ва салламдан умматлари борасида бутларга ибодат қилишга қайтиб кетадиган кимсалар ҳақида берган хабарлари ворид бўлгандир. Бу борада кўплаб ҳадислар ворид бўлган:\nШулардан: Сунан Абу Довуд ва бошқаларда у киши соллаллоҳу алайҳи ва салламдан ривоят қилинади: «То умматимдан бир қанча қабила-(жамоа)лар мушрикларга қўшилиб кетмагунича ва то умматимдан бир қанча қабила-(жамоа)лар бутларга ибодат қилмагунча қиёмат қоим бўлмайди».\nБошқа бир ҳадисда эса у киши соллаллоҳу алайҳи ва саллам шундай дедилар: «То Давс (қабиласи) аёлларининг ёнбоши Зул Холасода бир-бирига урилиб кетмагунича қиёмат бўлмайди». Яъни, санамлардан бир санам атрофида. (Таржимон изоҳи: Ушбу ҳадисда санам атрофидаги тиқилинч ва тафов қилиб ибодат қилишлик киноя қилиняпти).\nУ киши соллаллоҳу алайҳи ва салламдан шундай деганликлари ривоят қилинади: «Албатта ўзларингиздан олдингиларнинг йўлларига қаричма-қарич, зирома-зиро эргашиб кетасизлар. Ҳатто калтакесакнинг инига кирсалар, албатта сизлар ҳам унга кирасизлар». Шуларнинг барини у киши соллаллоҳу алайҳи ва саллам умматга насиҳат ва уни ушбу улкан гуноҳ ва оғир жиноятдан огоҳ қилайин дея айтиб кетдилар. Аллоҳ таоло барчамизни ундан сақласин.\nЯна ширкдан хавфсирашликка диққатни тортадиганлардан бири, мушрик – Аллоҳ сақласин – у билан жаҳаннам ўртасида фақат вафот этишигина бор холос. Бу борада Пайғамбар соллаллоҳу алайҳи ва салламнинг ушбу сўзларини чуқур ўйлаб кўринглар, ҳадис «Саҳиҳул Бухорий»да ривоят қилинган: «Кимда-ким Аллоҳдан ўзга тенгдошга дуо қилган ҳолда вафот этса дўзахга киради».\nУламолар роҳимаҳумуллоҳ шундай дедилар: Ушбу ҳадисда дўзах мушрикка яқин экани, яъни, у билан дўзах ўртасида вафот этишигина бор эканига далолат бор.\nУшбу далилларнинг бари мўмин кишини ширкдан ниҳоятда хавфсирашига чорлайди. Сўнг ушбу хавф унинг қалбида ундан ҳазир бўлиб, бутун ҳаёти давомида ундан сақланишлиги учун ушбу оғир гуноҳ нима эканини билмоққа ундайди. Шунинг учун «Саҳиҳул Бухорий»да Ҳузайфа ибн Ямон розияллоҳу анҳудан шундай деганликлари ривоят қилинади: «Росулуллоҳ соллаллоҳу алайҳи ва салламнинг саҳобалари у кишидан яхшилик ҳақида сўрардилар. Мен эса ундан хавфсираганим учун ёмонлик ҳақида сўрардим».\nДарҳақиқат, Китоб ва Суннат далиллари ширк икки турли эканига далолат қилади: катта ва кичик. Ушбу иккиси ҳад-(чегара) ва ҳукмда турлича бўлади. Катта ширкнинг чегарасига келсак, у: Аллоҳдан ўзгасини Аллоҳга тенг қилинишидир. Хоҳ рубубият ёки исм ва сифатлар ёҳуд улуҳиятда бўлсин. Кимда-ким Аллоҳдан ўзгасини Аллоҳнинг хос хусусиятларидан бирор бир нарсада Аллоҳга тенг қилса, батаҳқиқ, у шу сабабли Аллоҳга катта ширк келтирган бўлади. Ушбу ширк ўз соҳибини ислом миллатидан чиқариб юборади.\nКичик ширкнинг чегарасига келсак, у ҳужжатларда ширк васфи ила ворид бўлса-да, катта ширк чегарасига етмайди. Аллоҳдан ўзгаси ила онт ичиш, Аллоҳ ва сен хоҳласанг деб айтишлик, фалон бўлмаганда фалон-пистон юз бермасди деган сўз ва шунга ўхшаш айтувчиси қасд қилмаган ширкий лафзлар каби.\nОхиратдаги ҳукмига тўхталадиган бўлсак, иккиси турлича бўлади. Катта ширк соҳиби абадул-абад дўзахда бўлиб, унга (иккинчи бор ўлиш) ҳукм қилинмайдики, ўла олса. Ва ундан дўзах азоби ҳам енгиллатилмайди. Кичик ширкка келсак, унинг шаъни бундан қуйироқдир. Гарчи у ҳақиқатда Абдуллоҳ ибн Масъуд розияллоҳу анҳу айтганларидек гуноҳи кабираларданда каттароқ гуноҳ бўлса-да: «Аллоҳнинг номи ила ёлғон қасам ичишлигим менга Ундан ўзгасининг номи ила рост қасам ичишлигимдан севимлироқдир». Чунки Аллоҳдан ўзгасининг номи ила ростгўй бўлиб қасам ичишлик Аллоҳ азза ва жаллага ширк келтиришликдир. Унинг номи ила ёлғон қасам ичишлик эса ёлғон сўзлаш гуноҳидир. Катта гуноҳ ширк билан баробар бўлмайди. Бу эса саҳобалар розияллоҳу анҳумнинг фиқҳларидандир.\nСўнг ушбу масала, ширк ва уни билмоқлик масаласини назарда тутяпман, аҳамият қаратмоғимиз лозим бўлган ишларнинг энг улканидир. Сабаби одамларнинг кўпи ушбу улкан иш борасида билимга эга эмаслар. Ишнинг ҳақиқатидан ғофил қолган ҳолда ширкий амал ва ишларга қўл урадилар. Гоҳида баъзиларига (ушбу ширк амали) турли ном ва шунга ўхшашлар билан чигаллаштириб кўрсатилган. Шулар сабаб бўлиб Аллоҳга холис ибодат қилишликдан турли ҳаром амалларга, балки турли ширкий амалларга буриб юборилганлар. Аллоҳ сақласин.\nБиз Аллоҳ табарока ва таолодан барчамизни ўзининг динини онгли равишда биладиганлардан қилмоғини, барчамизни Пайғамбари соллаллоҳу алайҳи ва салламнинг суннатларига эргашмоқликка муваффақ айламоғини, ҳамда бизни Ўзининг тўғри йўлига йўлламоғини сўраймиз. Охирги тилагимиз, барча мақтовлар оламларнинг Рабби Аллоҳга хосдир. Аллоҳ таоло Ўзининг бандаси ва элчиси пайғамбаримиз Муҳаммадга, у кишининг аҳли оилалари ва барча саҳобаларига саловату саломлар, барака ва неъматлар ёғдирсин.\nМақоланинг асл манбаси: http://www.al-badr.net/web/index.php?page=article&action=article&article=28\n/ Кутубхона / Ақида / Ширкдан огоҳлантирув ва ундан қўрқишликнинг вожиблиги


Июн қирғини менинг тақдиримда\n17 октябр 2021, Тошкент вақти: 00:00\nДилором Раҳимова Ўш қирғини тақдирини остин устун қилган минглаб ўзбек аëлларидан бири.\nБу - Озодлик радиосининг янги рукни. Бу рукн остида шу йил июн ойида Ўш ва Жалолободда юз берган фожиа қурбонлари ҳикояларини эътиборингизга ҳавола қилмоқчимиз. Июн қирғинидан кейин ўн минглаб ўшлик ва жалолободликлар ҳаётлари ва саломатликлари учун таҳдид мавжудлиги туфайли ватанни тарк этишга мажбур бўлди.\nҚочқинга айланган қирғизистонлик ўзбекларнинг жуда катта қисми шу кунда Россияда.\nНорасмий маълумотларга қараганда, юздан зиёд ўзбек оиласи Туркияга ҳам қочиб борган.\n"Июн қирғини менинг тақдиримда" рукнининг дастлабки қаҳрамони ўша оилалардан бири вакилидир.\nЯнги рукнни уч фарзанди ва турмуш ўртоғи билан Туркияда жон сақлаётган ўшлик тадбиркор аёл Дилором Раҳимова ҳикояси бошлаб беради.\nЭскишаҳарликка айланган ўшлик\n- Ҳозир мен Туркиянинг Эскишаҳар деган шаҳридаман. Биз бу ерга июн воқеаларидан кейин келишга мажбур бўлдик.\nБиринчи ўқ овози 10 июн куни кечқурун 11 ларда эшитилди\n- 10 июн куни биз шаҳар Зайнобиддинова кўчасида шаҳар марказида шу воқеалар бошланишини кўрдик. Соат 11да гостиница Олой тарафдан отишмалар эшитилди. Биз бешинчи этажда турамиз. Пастга тушдик. “Нима бўлди экан” деб тушсак, олдимизда кафелар бор, шаҳарни бир чеккадан бостириб келишни бошлаганда. Ким деймиз бандитлар деймизми, қирғизларми. Ота-онамиз адирда туради. Адир тарафга кетмоқчи бўлдик.\nЙўлни қирғиз йигитлар тўсди\n- Қирғиз йигитлар, ҳозиргача кўзимизнинг олдида қолган, уларни любой маҳал бориб тасвирлаб бера оламиз, оқ кепкалари бор, оқ футболка, қўлида бейзбол таëғи, баъзи бирлариникида автомат ҳам бор экан. Tўхтамоқчи бўлдик. Ëнимиздаги битта Тико машинада таксистлар экан. Уларнинг ичида бир аëлни ерга тушириб тепиб кетишди. Шундан кейин биз яна ҳам тезликни ошириб қочдик. Яхши қўрқишиб¸ қўлини қўйиб юборишди. Кейин орқамиздан уже отишни бошлашди. Ëшлар кўчасига қочиб кириб кетиб қолдик. Ëшлар кўчаси орқали, Қизил аскар кўчасида қариндошимиз яшайди, уларникига кирдик. Эрталабгача отишма ҳеч ҳам тўхтамади. Шундан кейин "Қизил аскар кўчасига ҳам бостириб келишаяпти экан ҳамма ëқни ëқиб, бузиб" дегандан кейин биз Дўстлик тарафга қочдик.\nБосқинчи қирғиз йигитлардан қирғиз аёл сақлаб қолди\n- Беш кундан кейин бизни бир қирғиз танишимиз машинаси билан Қувасойга олиб келди. Қувасой орқали ўтиб кетдик Ўзбекистонга. Унда йўл ҳам сал очиқ эди. Ўтса бўларди. У аëл бизнинг ишхонамизда ишлаган. У аëл қирғиз бўлгани билан ўзбек маҳаллада катта бўлган. Ўзбекча гапиради. Бир неча йилдан бери биз билан бирга ишлаган. Шунга ўз ëрдамини тавсия қилди. Шунақа қилиб чегарагача ўғлининг машинасида олиб бориб қўйди. Ўзбекнинг машинасида чегарагача бора олмас эдик. У ердан кейин Тошкентга қараб кетдик. Ундан кейин Туркияга билетлар олиб, учиб чиқиб кетдик.\nОила "Бошпана изловчи"га айланди\n- Биз бу ерда БМТга мурожаат қилдик. Ҳозир энди интервюни кутиб ўтирибмиз. 14 январда бўлади. Биринчи регистрационний интервюсидан ўтдик. Ҳозир қўлимизда “бошпана изловчи” деган ҳужжат бор.\nБолалар Туркия мактабида ўқияпти\n- Учта фарзандим бор. 11 ëш, 8 ëш, кичиги 3 ëш. Улар ҳозир мактабга бораяпти. Туркияда мактаблар бепул. Давлат мактабларига бориб ўқиб юришибди. Мактабга қабул қилиниш қийин бўлмади. Бу ерда чет элликларни регистрация қиладиган службалари бор. Бориб рўйхатга турганимиздан кейин улар ўзлари направление беришдида. Жойлашиб ўқиб юришибди. Бошида озгина қийналди, лекин ҳозир қийналишмайди. Бошида луғатлар билан ўрганиб, ҳозир яхши ўрганиб кетишди.\nЎшлик қочқинлар оиласига Туркия ҳукумати ҳам ёрдам бериб турибди\n- Тирикчилигимиз энди ҳукумат тарафидан ҳам ëрдамлар бўлаяпти. Бу ерда рухсатнома олиб ишлаш керак. Ҳозирча рухсатнома олганимиз йўқ, дейди Дилором Раҳимова.\nУч фарзанди ва турмуш ўртоғи билан Туркияда жон сақлаётган ўшлик тадбиркор аёл Дилором Раҳимова Қирғизистонда тинчлик қарор топмагунича Ўшга қайтмоқчи эмас.\nУнинг айтишича, Ўшга қайтиб борса, июнда қирғинни амалга оширган ва ҳанузгача жазосиз қолаётганлар унинг Ўшда қолган кўчмас мулкини тортиб олиш мақсадида ўзи, турмуш ўртоғи ва фарзандлари ҳаёти ва саломатлигига тажовуз қилишдан тоймайди.


Судлар жиддий қонунбузилишларга йўл қўйган - Huquq.uz\nСудлар жиддий қонунбузилишларга йўл қўйган\n18:00 - 16.12.2021\nИқтисодий суд тизимининг замон талаблари ва халқаро стандартларга мувофиқ ислоҳ қилиниши фуқаролар ва юридик шахсларнинг, инвесторларнинг ҳуқуқ ва манфаатлари ишончли ҳимоя қилинишини кафолатлади. Прокуратура органлари томонидан коммунал қарзларни ундириш ҳақидаги низоларнинг судларда кўрилиши таҳлил этилганда, бу соҳада жиддий қонун бузилишларига йўл қўйилгани аниқланди.\n2018-2020 йиллар иқтисодий судларда жами 7,1 трлн. сўмлик 18898 та даъво аризаси кўрилган бўлиб, улардан жами 4,4 трлн. сўм ёки 61,9 фоизи ундирилмаган. Шундан 360 млрд. сўм қарз коммунал корхоналарнинг мансабдорлари масъулиятсизлик қилгани, хизмат вазифаларини лозим даражада ёки умуман бажармагани оқибатида ундирилмаган. Масалан, коммунал корхоналар вакиллари суд мажлисига сабабсиз келмагани, аризаларни ваколатсиз шахс имзолагани ва низони судгача ҳал қилиш тартибига риоя этилмагани сабабли жами 23,1 млрд. сўмлик даъво аризалари кўрмасдан қолдирилган. Коммунал корхоналар томонидан суд қарори билан илгари ундирилган жами 357,4 млн. сўмлик қарзларни такроран ундириш ҳақида ноқонуний даъволар ҳам киритилган.\nЭлектр ва газ таъминоти корхоналари томонидан жами 4,6 млрд. сўм қарзни ўз вақтида ундириш чоралари кўрилмагани натижасида ҳозир қарздорлар тугатилиб, давлат реестридан чиқарилган. Шу каби газ таъминоти корхоналарининг жами 3,4 млрд. сўм қарзни ундириш талаби даъво муддати ўтгани ва шартномалар давлат рўйхатидан ўтказилмагани учун рад этилган.\nТаъкидлаш лозимки, коммунал корхоналар томонидан қарзларни ўз вақтида суд орқали ундириш чоралари кўрилмагани оқибатида қайд этилган қарз ва пеняларнинг 8 млрд. сўмдан ошиғини ундириш имкони йўқолган. Коммунал корхоналарнинг айби билан ундирилмаган қарзлар бўйича 2 млрд. сўмдан ортиқ бож ундирилиши эвазига давлат корхоналарига жуда кўп миқдорда зарар етказилган. Шунингдек, судлар ушбу тоифадаги низолар бўйича ноқонуний қарор қабул қилиши оқибатида 206,3 млрд. сўмлик қарзларнинг ундирилиши таъминланмаган.\nПрокуратура органлари томонидан қайд этилган қонунбузилишларни бартараф этиш юзасидан коммунал корхоналарга 34 та тақдимнома киритилиб, 424 млн. сўм зарар ихтиёрий ундирилган. Қонун бузилишига йўл қўйган мансабдорларнинг 78 нафари интизомий ва 17 нафари маъмурий жавобгарликка тортилган. 10,3 млрд. сўмлик қарзларни ундириш ҳақида судларга 123 та даъво аризаси киритилиши таъминланган. Жиддий қонунбузилишлар юзасидан 2 та жиноят иши қўзғатилиб, ҳозир дастлабки тергов ҳаракатлари олиб борилмоқда. Таъкидлаш лозимки, 2017–2020 йилларда судларнинг 215 млрд. сўм коммунал қарзни ундиришни рад этган қарорлари прокурорларнинг протестларига асосан бекор қилиниб, давлат манфаати ҳимоя қилинган.


May 2020 – ВОҲА\n“Коронавирус пандемиясининг салбий таъсирини камайтириш учун туризм соҳасини қўллаб-қувватлашга доир кечиктириб бўлмайдиган чора-тадбирлар тўғрисида” Президент Фармони қабул қилинди. 📌 Фармонга мувофиқ, белгиланган санитария-гигиена меъёрлари ва талабларига қатъий риоя этган ҳолда 2020 йилнинг 1 июнидан “яшил” ва “сариқ” тоифадаги ҳудудларда ички туризм қайта йўлга қўйилади ва ёндош ташкилотларнинг (туроператорлар, турагентликлар, жойлаштириш воситалари, маданият ва маданий мерос объектлари ҳамда бошқалар) фаолияти бошланади. ♻ Фуқароларига Ўзбекистонга киришга рухсат этиладиган мамлакатлар рўйхатини белгилаб олган ҳолда кириш туризми босқичма-босқич қайта тикланади. 🔰 Туроператорлар, турагентлар, шунингдек, жойлаштириш воситалари (меҳмонхоналар, дам олиш уйлари ва б.) учун: 🔺…\nТуркия футбол федерацияси мавсумни қайта бошланиш санасини маълум қилди. Чемпионат 12 июнь куни иккита баҳс билан бошланадиган бўлди. Учрашувларга томошабинлар киритилмайди. Жамоалар бештагача ўйинчи алмаштириш имкони берилади. Туркия суперлигасида «Трабзонспор» ва «Башакшеҳир» клублари 53 очко билан пешқадамлик қилишмоқда. Эслатиб ўтамиз, Европа чемпионлар лигаси финали Истанбул шаҳрида бўлиб ўтади. Шунинг учун Туркияда вазиятнинг нормаллашиши УЕФА учун муҳим аҳамиятга эга.\n👉 соат 7-00 дан – 22-00 гача энергетик ичимликларни телевидение ва радио орқали реклама қилиш; 👉 энергетик ичимликлар намуналарини 18 ёшга тўлмаган шахслар орасида текин тарқатиш; 👉 18 ёшга тўлмаган шахслар орасида энергетик ичимликларнинг номи ёки тасвири туширилган футболкалар, бош кийимлар, ўйинларни ва шу кабиларни тарқатиш ва сотиш; 👉 асосан болалар учун мўлжалланган газета ва журналларда, тиббиёт, спорт ва таълим муассасаларида энергетик ичимликларни реклама қилиш.\n29.05.2020 29.05.2020 Voha gazetasi0 comment\nБугун, 28 май куни Ўзбекистон Республикаси Президенти Шавкат Мирзиёев раҳбарлигида иқтисодиётда рақобат муҳитини таъминлаш ва истеъмолчилар ҳуқуқини ҳимоя қилиш борасидаги устувор вазифалар муҳокамасига бағишланган йиғилиш ўтказилди. Давлатимиз раҳбари Ўзбекистон бозор иқтисодиётига қатъий ўтиши жараёнида рақобат масаласи принципиал аҳамиятга эга эканини таъкидлади. Йиғилишда рақобатни ривожлантириш ва монополияга қарши курашиш борасида мутлақо янги тизим яратиш лозимлиги таъкидланди. Олий таълим тизимида рақобатни ривожлантириш йўналиши бўйича алоҳида факультет, кундузги ва сиртқи ўқиш шаклини очиш, янги фан жорий қилиш ва ушбу мақсадлар учун академик соатлар ажратиш бўйича кўрсатма берилди. Рақобат соҳасига оид низоларнинг малакали кўриб…\nКичик саноат зонасида қурилиш ишлари бошланмоқда\n❗ Қарши шаҳридаги собиқ мол бозори ўрнида кичик саноат зонаси барпо этилиши ҳақида хабар бериб ўтган эдик. ⚡ Қарши шаҳар ҳокими Нормўмин Холбоев бугун кичик саноат зонасида олиб бориладиган қурилиш ишлари ҳамда у ерда келгусида фаолият кўрсатадиган ишлаб чиқариш лойиҳалари билан яна бир бор танишди. Тегишли мутасаддиларга кичик саноат зонасида қурилиш ишларини бошлаш бўйича вазифалар белгилаб берилди. Қарши шаҳар ҳокимлиги Ахборот хизмати\nБир киши кўчадан товуқ ўғирлаб келиб ўғлига дебди: — Мана шу товуқни бозорга олиб бориб сотиб кел. Ўғли ҳам товуқни бозорга олиб бориб йўқотиб қўйибди. Уйга қайтиб келса: — Товуқни неча пулга сотдинг? – дебди отаси. — Ўзини нархига бериб юбордим ота, – дебди боласи.\n28.05.2020 Voha gazetasi0 comment\nРоссия президенти Владимир Путин ШҲТ саммитини куз мавсумига кўчиришга қарор қилди, деб хабар қилмоқда РИА Новости. «ШҲТ саммити 22-23 июль кунлари Санкт-Петербургда бўлиб ўтиши режалаштирилган эди. Барча мамлакатларда муваффақиятли ҳал қилинмаган эпидемиологик вазият туфайли уни кузга кўчиришга қарор қилинди. Саммитни видеоалоқа орқали ўтказиш назарда тутилмаган, батафсил фикр алмашиб олиш учун юзма-юз учрашув керак», – дейилган хабарда. Айни вақтда Шанҳай ҳамкорлик ташкилотида Ўзбекистон, Россия, Хитой, Ҳиндистон, Қозоғистон, Тожикистон, Қирғизистон ва Покистон аъзо давлатлар, Афғонистон, Беларусь, Эрон ва Мўғулистон кузатувчи давлатлар ҳисобланади.\n28.09.2020 Voha gazetasi0 comment\n18.09.2020 Voha gazetasi0 comment\n14.09.2020 14.09.2020 Voha gazetasi0 comment\n22.09.2020 22.09.2020 Voha gazetasi0 comment\n17.09.2020 Voha gazetasi0 comment\n09.09.2020 09.09.2020 Voha gazetasi0 comment


Масиҳий муаллим: Иноят ҳақида\nЭски Аҳд китобларида иноят сўзи иброний тилида қуйидаги маънони билдиради: эзгулик, иноят, чирой, кўркамлик, ёқимли, қадрли, суюкли.\nИнжилда ёки Янги Аҳдда иноят сўзи юнон тилида қуйидаги маънони билдиради: иноятли иш, инсон юрагида содир бўладиган ва ҳаётида намоён бўладиган Илоҳий таъсир, ижобат бўлиш, фойда, суюкли, инъом, совға, ҳимматли, қувонч, эркинлик, миннатдорчилик. Табиийки Муқаддас Каломдаги иноят сўзи ўзбек ва бошқа тилларга таржима қилинганда ҳар доим ҳам битта “иноят” сўзи билан таржима қилинмаган. Шунинг учун қуйидаги оятларни ўқиганингизда шуни эсда тутинг.\nИноят ҳақида қисқа маълумот\n1. Иноят – Нажоткор Худонинг инсонга бўлган яхшилиги, эзгулиги ва севгисидир. Бу муносабат инсон қилган қандайдир солиҳлик (эзгу, савоб) ишлари туфайли пайдо бўлмайди. (Титус 3:4-5).\nШунинг учун иноят ҳар сафар қонунга қарши қўйилади. Қонун деганда Муқаддас Каломда Мусо орқали берилган диний қонун назарда тутилади. Лекин шунга қарамасдан, “қонун” сўзи бошқа қонунларни ҳам билдиради. Бунга мисол бўлиб инсонлар ўзлари ўйлаб топган турли қоида ва қонунлар бўлиши мумкин; масалан: ҳар ҳафта рўза тутиш керак, ҳар куни кимгадир эзгулик қилиш керак ва ҳаказо. Агар Муқаддас Каломни яхши ўргансангиз, Мусонинг қонуни ва бошқа қонунлар ўзича ёмон эмаслигини кўрасиз; лекин инсон шу яхши қонунларни ўзининг башарий гуноҳкор танаси билан тўлиқ бажара олмайди. Агар инсон битта ҳам қонунни бузадиган бўлса, у қонуннинг ҳаммасини бузган бўлади. Қонун билан иноят орасидаги фарқни ва улар нима мақсадда берилганлигини билиб олган киши чиндан ҳам баҳтли бўлади, чунки шу орқали у ғалаба қилиб яшашга эриша олади.\nАгар инсон қонун остида бўлса Худованд ундан солиҳликни талаб қилади, лекин одам иноят остида бўлса Худованднинг Ўзи унга солиҳликни беради (Римликларга 3:21-22; 8:4; Филиппиликларга 3:9).\nҚонун Мусо исми ва ишлар билан боғлиқ; иноят эса Исо Масиҳ ва имон билан боғлиқ (Юҳанно 1:17; Римликларга 10:4-10). Қонун яхшиларни баракатлайди, иноят эса ёмонларни қутқаради (Чиқиш 19:5; Эфесликларга 2:1-9). Қонун баракатларни ишлаб топиш ёки уларга сазовор бўлишни талаб қилади, иноят эса бепул (текин) ва эркин тарзда бериладиган инъомдир (Қонунлар 28:1-6; Эфесликларга 2:8; Римликларга 4:4-5).\n2. Иноят даври Исо Масиҳнинг ўлими ва қайта тирилишидан кейин бошланди (Римликларга 3:24-26). Эндиликда одам нажот топиши учун қандайдир ишларни қилиши керак эмас, балки Исо Масиҳни имон билан қабул қилиши керак. Худди шу имон, яъни Масиҳга бўлган имон орқали инсон муқаддасланади ҳам.\nЯъни, одам нажот топганидан кейин у Исога ва Унинг хочда қилган ишига ишонгани учун, Муқаддас Руҳ унинг ичида куч-қудрат билан иш олиб боради ва шу имонлининг башарий гуноҳкор танасидаги эҳтиросларга қарши курашади (Юҳанно 1:12-13, 36; 15:22, 25; Матто 21:37; 22:24; Ибронийларга 1:2; 1-Юҳанно 5:10-12).\n3. Иноят икки томонлама намоён бўлади: нажот топишда (Римликларга 3:24) ва нажот топган кишининг юриш-туриши ва хизматида (ёки муқаддасланишида) (Римликларга 6:15).\nИноят ҳақида Муқаддас Каломнинг қуйида келтирилган оятларидан ўқиб-ўрганишингиз мумкин. Қуйидаги оятларни тўғри топиш учун шунга эътибор беринг – қавс ичида биринчи бўлиб Муқаддас Каломдаги китоб номи берилади, ёки рақами бўлса биринчи бўлиб рақами ёзилади, кейин боб номери, икки нуқтадан кейин оят номери берилган; агар бир нечта оятларни ўқиш керак бўлса, оятлар чизиқ (-) ёки вергул билан ажратилган бўлади.\nМасалан мана шу оятларни ўқишимиз керак бўлса: (1-Бутрус 5:10-12), биз нима қиламиз?\n1. Аввал Бутруснинг биринчи мактубини излаб топамиз,\n2. кейин шу мактубнинг бешинчи бобини топамиз,\n3. кейин шу бобнинг ўнинчи оятини топамиз;\n4. энди ўнинчи оятдан ўн иккинчи оятгача ўқиймиз.\nАгар олдимизда (1-Бутрус 5:10, 12) деб ёзилган бўлса, унда юқорида кўрсатилган 1-3 қадамларни худди шундай амалга оширамиз, лекин 4-қадамда биз фақат ўнинчи оятни, кейин эса фақат ўн иккинчи оятни ўқиймиз.\nДемак вергул оятларни ажратса, шу оятларни алоҳида ўқиш керак, бироқ оятлар чизиқ (-) билан ажратилган бўлса шу оятларнинг ҳаммасини ўқиш керак экан.\nМана энди қуйида келтирилган оятларни топиб ўқиб чиқинг.\n(Саҳрода *Numbers* 32:5)\n(Сулаймон ҳикматлари 1:9)\n(Сулаймон ҳикматлари 3:22)\n(Сулаймон ҳикматлари 3:34)\n(Сулаймон ҳикматлари 4:9)\n(Сулаймон ҳикматлари 22:11)\n(Ҳаворийлар фаолияти 4:33)\n(Ҳаворийлар фаолияти 11:23)\n(Ҳаворийлар фаолияти 13:43)\n(Ҳаворийлар фаолияти 14:3)\n(Ҳаворийлар фаолияти 14:26)\n(Ҳаворийлар фаолияти 15:11)\n(Ҳаворийлар фаолияти 15:40)\n(Ҳаворийлар фаолияти 18:27)\n(Ҳаворийлар фаолияти 20:24)\n(Ҳаворийлар фаолияти 20:32)


Ҳодиса қария тушлик қилишга чоғланган вақтда рўй берган. Унинг қулоғига ҳашаротнинг визиллагани эшитилган. Ундан халос бўлиш учун қўлига электр пашша ўлдиргични олган.\nТОШКЕНТ, 7 сен — Sputnik. Франциянинг Либурн шаҳрида 80 ёшли эркак электр пашша ўлдиргич ёрдамида ҳашаротни ўлдиришга уриниб, уйини портлатиб юборди. Бу ҳақда “The Mirror” нашри хабар қилмоқда.\nҲодиса қария тушлик қилишга чоғланган вақтда рўй берган. У ҳашаротнинг визиллаганини эшитган ва ундан халос бўлиш учун қўлига электр пашша ўлдиргични олган. Бу орада уйда газ баллонидан газ сизиб чиқаётган бўлган. Электр ускунадан чиққан учқун газнинг портлашига олиб келган. Оқибатда ошхона ва уйнинг бир қисми бутунлай вайрон бўлган.\nҚўллари куйган эркак касалхонага ётқизилган. Ҳозирда унинг уйи таъмирланмоқда.